cyanic-selkie/wikianc huggingface dataset:
ವಂಶವೃಕ್ಷ (ಚಲನಚಿತ್ರ)
ಕಥಾವಸ್ತು
ವರ್ಷಗಳು ಉರುಳಿದಂತೆ, ಹತಾಶಳಾದ ನಾಗಲಕ್ಷ್ಮಿ ಧರ್ಮದಲ್ಲಿ ಶಾಂತಿಯನ್ನು ಕಂಡುಕೊಳ್ಳುತ್ತಾಳೆ. ಮೊದಲು ತಮ್ಮ ಮಗನ ಮರಣ ಮತ್ತು ನಂತರ ತಮ್ಮ ಸೊಸೆ ತಮ್ಮನ್ನು ತೊರೆದ ಕಾರಣ ನಿವೃತ್ತಿಯ ಆನಂದಗಳನ್ನು ಅನುಭವಿಸಲಾಗದ ವೃದ್ಧ ಶ್ರೋತ್ರಿಗಳು ಮನೆಜೀವನದ ಭಾರವನ್ನು ಮುಂದುವರಿಸುತ್ತಾರೆ. ವೈವಾಹಿಕ ಆನಂದದ ಆರಂಭಿಕ ಸಂತೋಷದ ನಂತರ ಕಾತ್ಯಾಯನಿಗೆ ಮೂರು ಬಾರಿ ಅಕಾಲ ಪ್ರಸವವಾಗುತ್ತದೆ. ತನ್ನ ಹಣೆಬರಹ ಯಾವುದೋ ರೀತಿಯಲ್ಲಿ ತನ್ನ ಕ್ರಿಯೆಗಳಿಗೆ ದೈವಿಕ ತೀರ್ಪೇ ಎಂದು ಅವಳು ಪ್ರಶ್ನಿಸಿಕೊಳ್ಳುತ್ತಾಳೆ. ಇದೇ ರೀತಿ, ತಮ್ಮ ಮೇರುಕೃತಿಯ ಸಂಪುಟಗಳನ್ನು ಒಂದರ ನಂತರ ಮತ್ತೊಂದು ತರುವ ನಡುವೆ ಕಾಯಿಲೆ ಬೀಳುತ್ತಾರೆ. ರಾವ್‍ರೊಂದಿಗೆ ತನ್ನ ಮದುವೆಯನ್ನು ಬೌದ್ಧಿಕ ಮಿತಿಯಲ್ಲಿ ರೂಪಿಸಿಕೊಂಡಿದ್ದ ರತ್ನೆಯ ಹೆತ್ತವರು ವೃದ್ಧಾಪ್ಯದಿಂದ ತೀರಿಕೊಳ್ಳುತ್ತಾರೆ. ಅವಳಿಗೆ ಮಾತೃತ್ವದ ಸಂಕಟ ಅನುಭವವಾಗಲು ಶುರುವಾಗುತ್ತದೆ. ಆದರೆ ದುರದೃಷ್ಟವಶಾತ್, ರಾವ್ ಬಹಳ ದುರ್ಬಲರಾಗಿರುತ್ತಾರೆ. ಬಸಿರು ಮತ್ತು ಹೆರಿಗೆ ರಜೆಯಲ್ಲಿ ಸಮಯ ಕಳೆಯುವುದೆಂದರೆ ಅವರ ಐದು ಸಂಪುಟಗಳ ಯೋಜನೆ ಅಪೂರ್ಣವಾಗಿ ಉಳಿಯಬಹುದು.
ಈ ಮಧ್ಯೆ, ಭಾಗೀರಥಮ್ಮ ತೀರಿಕೊಂಡಿದ್ದರಿಂದ ಶ್ರೋತ್ರಿಯವರ ಮನೆಯಲ್ಲಿ ಮತ್ತೆ ದುಃಖದ ವಾತಾವರಣ. ವಿಧಿಯ ಹೊಡೆತದಿಂದ ಜರ್ಜರಿತಾರದ ಶ್ರೋತ್ರಿ ಬಹಳ ಕಷ್ಟದಿಂದ ತಮ್ಮ ಮಾನಸಿಕ ಶಾಂತಿಯನ್ನು ಕಾಪಾಡಿಕೊಳ್ಳುತ್ತಾರೆ. ತಾವು ಸಂನ್ಯಾಸ ತೆಗೆದುಕೊಳ್ಳುವ ಸಮಯವಾಗಿದೆ ಎಂದು ಅವರು ನಿರ್ಧರಿಸಿ ತಮ್ಮ ವ್ಯವಹಾರಗಳನ್ನು ವ್ಯವಸ್ಥಿತವಾಗಿಸಲು ಆರಂಭಿಸುತ್ತಾರೆ. ತಮ್ಮ ಪಟ್ಟಣದಲ್ಲಿನ ಒಬ್ಬ ಗೌರವಾನ್ವಿತ ಸಂಸ್ಕೃತ ಶಿಕ್ಷಕನ ಮಗಳೊಂದಿಗೆ ತಮ್ಮ ಮೊಮ್ಮಗನ ಮದುವೆಯ ಏರ್ಪಾಟು ಮಾಡುತ್ತಾರೆ. ತನ್ನ ಅಪ್ಪನ ಕಾಲದಿಂದ ಶ್ರೋತ್ರಿ ಕುಟುಂಬದ ಸೇವೆಮಾಡಿದ್ದ ಲಕ್ಷ್ಮಿಗೆ ಎರಡು ಎಕರೆ ಜಮೀನನ್ನು ಬರೆದು ಕೊಡುತ್ತಾರೆ. ತಮ್ಮ ಕಾಗದಪತ್ರಗಳನ್ನು ಕ್ರಮವಾಗಿಸುವ ವೇಳೆ ಶ್ರೋತ್ರಿಯವರಿಗೆ ತಮ್ಮ ತಂದೆಗೆ ಬರೆದಿದ್ದ ಒಂದು ಹಳೆ ಪತ್ರ ಸಿಗುತ್ತದೆ. ಅದರಲಿ ತನ್ನ ಸೋದರನಿಗೆ ಪೂರ್ವಜರ ಆಸ್ತಿಯ ಅವನ ಪಾಲನ್ನು ಕೊಡದೆ ಮೋಸಮಾಡಿದ್ದರಿಂದ ಅವರಿಗೆ ಶಾಪ ಹಾಕಿರುತ್ತದೆ. ಆಘಾತವಾಗಿ, ಅವರು ಆ ಆರೋಪವನ್ನು ತನಿಖೆ ಮಾಡುತ್ತಾರೆ. ದುರಾಸೆ, ಅಸೂಯೆ ಮತ್ತು ಇತರ ಮಾನವ ದೌರ್ಬಲ್ಯಗಳ ಹಳೆ ಕಥೆಯೊಂದು ಅನಾವರಣಗೊಳ್ಳುತ್ತದೆ. ತಮ್ಮ ತಂದೆ ನಂಜುಂಡ ಶಾಸ್ತ್ರಿಯಲ್ಲ ಬದಲಾಗಿ ತಮ್ಮ ತಾಯಿಯನ್ನು ಬಸಿರುಮಾಡಿದ್ದರಿಂದ ಓಡಿಸಲ್ಪಟ್ಟ ಒಬ್ಬ ಪೂಜಾರಿಯೆಂದು ತಿಳಿದು ಶ್ರೋತ್ರಿಯವರಿಗೆ ಗಾಬರಿಯಾಗುತ್ತದೆ. ಹಿರಿಯ ನಂಜುಂಡ ಶಾಸ್ತ್ರಿಗೆ ಉತ್ತರಾಧಿಕಾರಿ ಇರಲು ಮತ್ತು ಪೂರ್ವಜರ ಆಸ್ತಿಯನ್ನು ತಮ್ಮ ಸೋದರನಿಗೆ ಕೊಡದೆ ಉತ್ತರಾಧಿಕಾರಿಗೆ ಕೊಡಲು ಇದರ ಏರ್ಪಾಟು ಆಗಿರುತ್ತದೆ. ಶ್ರೀನಿವಾಸ ಶ್ರೋತ್ರಿ ತಮ್ಮ ಚಿಕ್ಕಪ್ಪನ ವಂಶಸ್ಥರನ್ನು ಪತ್ತೆಹಚ್ಚಲು ನಿರ್ಧರಿಸುತ್ತಾರೆ. ಆದರೆ ಯಾರೂ ಸಿಗದ ಕಾರಣ ಅವರು ತಮ್ಮ ಎಲ್ಲ ಆಸ್ತಿ ಮತ್ತು ಸಂಪತ್ತನ್ನು ಗ್ರಾಮದಲ್ಲಿನ ನಿರ್ಗತಿಕರಿಗೆ ಕೊಟ್ಟುಬಿಡುತ್ತಾರೆ. ಅವರ ಮೊಮ್ಮಗ ಕಿರಿಯ ಶ್ರೀನಿವಾಸ ಶ್ರೋತ್ರಿ ನಿರ್ಧಾರವನ್ನು ಬೆಂಬಲಿಸುತ್ತಾನೆ, ಏಕೆಂದರೆ ಅವನಿಗೂ ಅನ್ಯಾಯಾರ್ಜಿತ ಸಂಪತ್ತಿನಿಂದ ಕಳಂಕಿತನಾಗಲು ಇಷ್ಟವಿರುವುದಿಲ್ಲ.
ಕೊನೆಯ ಅಂಕದಲ್ಲಿ, ಪಾಪಪ್ರಜ್ಞೆಯಿಂದ ಚಿತ್ರಹಿಂಸೆಗೊಳಗಾದ ಸದಾಶಿವ ರಾಯರು ಒಂದೇ ಸೂರಿನ ಕೆಳಗೆ ತಮ್ಮ ಇಬ್ಬರೂ ಹೆಂಡತಿಯರೊಂದಿಗೆ ಇರಲು ಮರಳುತ್ತಾರೆ. ಒಂದೇ ದಿನದಲ್ಲಿ ಅವರು ತೀರಿಕೊಳ್ಳುತ್ತಾರೆ. ಅವರು ಆಗತಾನೇ ತಮ್ಮ ಐದು ಸಂಪುಟಗಳ ಕೃತಿಯನ್ನು ಮುಗಿಸಿರುತ್ತಾರೆ. ಅವರ ಮೊದಲ ಹೆಂಡತಿಯ ಮಗ ಪೃಥ್ವಿಯೊಡನೆ ರತ್ನೆ ರಾವ್‍ರ ಸಂಶೋಧನೆಯ ವಿಷಯವನ್ನು ಎತ್ತುತ್ತಾಳೆ. ಅವನು ಇತಿಹಾಸ ಅಥವಾ ತತ್ತ್ವಶಾಸ್ತ್ರ ಇಷ್ಟಪಡುವುದಿಲ್ಲ ಮತ್ತು ತಾನು ವಿಜ್ಞಾನದ ವಿದ್ಯಾರ್ಥಿ ಎಂದು ಅವಳಿಗೆ ಅವನು ಹೇಳುತ್ತಾನೆ. ಶ್ರೋತ್ರಿ ತಮ್ಮ ಸಂನ್ಯಾಸಕ್ಕೆ ಹೊರಡುತ್ತಾರೆ. ಆದರೆ ತಮ್ಮ ಸೊಸೆಯನ್ನು ಒಂದು ಕಡೆ ಬಾರಿ ನೋಡುವುದಕ್ಕಾಗಿ ಅವಳನ್ನು ಭೇಟಿಯಾಗಲು ನಿರ್ಧರಿಸುತ್ತಾರೆ. ೨೦ ವರ್ಷದ ಹಿಂದೆ ಅವಳು ಹೋದ ನಂತರ ಅವರು ಆವಳನ್ನು ನೋಡಿರುವುದಿಲ್ಲ. ರಾವ್‍ರ ಮನೆಯನ್ನು ಪ್ರವೇಶಿಸಿದಾಗ, ಕಾಂತಿಯುತ, ಸುಂದರಳಾಗಿದ್ದ ಕಾತ್ಯಾಯನಿ ಈಗ ಬಡಕಲು ಸಣಕಲು ಚಿಪ್ಪಾಗಿರುವುದನ್ನು ಅವರು ಗಮನಿಸುತ್ತಾರೆ. ಅವಳ ಕೊನೆಯ ಕ್ಷಣ ಸನಿಹವಿರುತ್ತದೆ. ಶ್ರೋತ್ರಿ ತಮ್ಮ ಮೊಮ್ಮಗ, ಅವಳ ಮಗನನ್ನು ಕರೆಸುತ್ತಾರೆ. ಮೊಮ್ಮಗನಿಗೆ ತನ್ನ ಅಮ್ಮನ ಬಗ್ಗೆ ಗೊತ್ತಿರುತ್ತದೆ ಆದರೆ ಅವಳನ್ನು ತಿರಸ್ಕರಿಸಿರುತ್ತಾನೆ ಎಂದು ತಿಳಿದು ಅವರಿಗೆ ಆಘಾತವಾಗುತ್ತದೆ. ಕಿರಿಯ ಶ್ರೋತ್ರಿಯನ್ನು ಹೆಚ್ಚು ಉತ್ತಮವಾಗಿ ಬೆಳೆಸಬಹುದೆಂಬ ನಂಬಿಕೆ ಅವರಿಗಿರುತ್ತದೆ. ಮೊಮ್ಮಗನ ಆಗಮನಕ್ಕೆ ಕಾಯುತ್ತಿರುವಾಗ, ನಾಗಲಕ್ಷ್ಮಿಯ ಚಿಕ್ಕಮ್ಮನೇ ತಮ್ಮ ಚಿಕ್ಕಪ್ಪನ ಮಗಳೆಂದು ಗೊತ್ತಾಗಿ ಶ್ರೋತ್ರಿಯವರಿಗೆ ಆಶ್ಚರ್ಯವಾಗುತ್ತದೆ. ಕಿರಿಯ ಶ್ರೋತ್ರಿ ಅಥವಾ ಬಹಳ ವರ್ಷಗಳ ಹಿಂದೆ ತನ್ನ ಅಮ್ಮನಿಂದ ಚೀನಿ ಎಂದು ಕರೆಸಿಕೊಳ್ಳುತ್ತಿದ್ದ ಮೊಮ್ಮಗ ಬಂದು ತನ್ನ ತಾಯಿಯ ಗಂಟಲಲ್ಲಿ ಸ್ವಲ್ಪ ನೀರು ಬಿಡಲು ಪ್ರಯತ್ನಿಸುತ್ತಿದ್ದಂತೆ ಅವಳು ಕೂಡ ತೀರಿಕೊಳ್ಳುತ್ತಾಳೆ. ರತ್ನೆ ಶ್ರೀಲಂಕಾಕ್ಕೆ ಮರಳಲು ಸಿದ್ಧತೆಗಳನ್ನು ಮಾಡಿಕೊಂಡಿರುತ್ತಾಳೆ. ಶ್ರೀನಿವಾಸ ಶ್ರೋತ್ರಿಗಳು ಅಂತಿಮವಾಗಿ ತಮ್ಮ ಸಂನ್ಯಾಸಕ್ಕೆ ಹೊರಡುತ್ತಾರೆ. ಅವನ ಮೊದಲ ಕರ್ತವ್ಯವೆಂದರೆ ತನ್ನ ತಾಯಿಯ ಶ್ರಾದ್ಧ ಕರ್ಮಗಳನ್ನು ಮಾಡುವುದು ಎಂದು ತಮ್ಮ ಮೊಮ್ಮಗನಿಗೆ ಹೇಳಿ ಹೊರಡುತ್ತಾರೆ.
ಪಾತ್ರವರ್ಗ
ಶ್ರೀನಿವಾಸ ಶ್ರೋತ್ರಿ ಪಾತ್ರದಲ್ಲಿ ವೆಂಕಟರಾವ್ ತಲಗೇರಿ
ಕಾತ್ಯಾಯಿನಿ ಪಾತ್ರದಲ್ಲಿ ಎಲ್. ವಿ. ಶಾರದಾ
ಪ್ರೊ.ಸದಾಶಿವ ರಾವ್ ಆಗಿ ಬಿ.ವಿ.ಕಾರಂತ್
ರಾಜಾ ರಾವ್ ಪಾತ್ರದಲ್ಲಿ ಗಿರೀಶ್ ಕಾರ್ನಾಡ್
ವಿಶಾಲಂ
ಗೋದಾ ರಾಮ್‌ಕುಮಾರ್
ಲಕ್ಷ್ಮಿಯಾಗಿ ಉಮಾ ಶಿವಕುಮಾರ್
ಶಾಂತ
ವಿಷ್ಣುವರ್ಧನ್ ("ಸಂಪತ್ ಕುಮಾರ್" ಎಂದು )
ಸಂಗೀತ
ಚಿತ್ರದಲ್ಲಿ ಕೇವಲ ಒಂದು ಹಾಡಿದ್ದು,  ಬಿ. ವಿ. ಕಾರಂತ್ ರಚಿಸಿರುವ "ಮುಗಿಲಾ ತುಂಬಾ ಬೇರಾ ಬೀಳಲಾ" ಹಾಡಿಗೆ ಭಾಸ್ಕರ್ ಚಂದಾವರ್ಕರ್  ಸಂಗೀತ ಸಂಯೋಜಿಸಿದ್ದಾರೆ.
ಪ್ರಶಸ್ತಿಗಳು
19 ನೇ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳು
- ಅತ್ಯುತ್ತಮ ಕನ್ನಡ ಚಿತ್ರ
- ಅತ್ಯುತ್ತಮ ನಿರ್ದೇಶನ - ಗಿರೀಶ್ ಕಾರ್ನಾಡ್, ಬಿ. ವಿ. ಕಾರಂತ್
1971–72 ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಗಳು
ಅತ್ಯುತ್ತಮ ಚಿತ್ರ
ಅತ್ಯುತ್ತಮ ನಟಿ - ಎಲ್. ವಿ. ಶಾರದಾ
ಅತ್ಯುತ್ತಮ ಕಥೆಗಾರ - ಎಸ್. ಎಲ್. ಭೈರಪ್ಪ
ಅತ್ಯುತ್ತಮ ಸಂಭಾಷಣೆ ಬರಹಗಾರ - ಗಿರೀಶ್ ಕಾರ್ನಾಡ್, ಬಿ. ವಿ. ಕಾರಂತ್
ಅತ್ಯುತ್ತಮ ಸಂಪಾದನೆ - ಅರುಣಾ ದೇಸಾಯಿ
20 ನೇ ದಕ್ಷಿಣ ಫಿಲ್ಮ್‌ಫೇರ್ ಪ್ರಶಸ್ತಿಗಳು
ಅತ್ಯುತ್ತಮ ಚಿತ್ರ - ಕನ್ನಡ
ಅತ್ಯುತ್ತಮ ನಿರ್ದೇಶಕ - ಕನ್ನಡ - ಗಿರೀಶ್ ಕಾರ್ನಾಡ್, ಬಿ.ವಿ.ಕಾರಂತ್
ಅತ್ಯುತ್ತಮ ನಟ - ಕನ್ನಡ - ವೆಂಕಟರಾವ್ ತಲಗೇರಿ
ಹೊರಗಿನ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ಕಾದಂಬರಿ ಆಧಾರಿತ ಕನ್ನಡ ಚಿತ್ರಗಳು ವರ್ಗ:ವರ್ಷ-೧೯೭೨ ಕನ್ನಡಚಿತ್ರಗಳು
ಮೊದಲನೇ ಎಲಿಜ಼ಬೆತ್ ಕ್ವೀನ್ ಯುಗ
ಮೊದಲನೇ ಕ್ವೀನ್ ಎಲಿಜ಼ಬೆತ್ ಇಂಗ್ಲೆಂಡನ ಪ್ರಮುಖ ರಾಣಿ.ಈಕೆ ೧೫೫೮ ರಿಂದ ೧೬೦೩ ತನ್ನ ಮರಣದವರೆಗೆ ಇಂಗ್ಲೆಂಡ್ ಮತ್ತು ಐರ್ಲೆಂಡ್ಗಳ ರಾಣಿಯಾಗಿದವಳು.ಈಕೆಯ ನಲವತೈದು ವರ್ಷಗಳ ದೀಘ ಆಳ್ವಿಕೆಯಲ್ಲಿ ಇಂಗ್ಲೆಂಡನ್ನು ಪ್ರಬಲ ರಾಷ್ಟವನ್ನಾಗಿ ಮಾಡಿದಳು. ಈಕೆಯ ಆಳ್ವಿಕೆಯ ಕಾಲವನ್ನು ಇಂಗ್ಲೆಂಡಿನಲ್ಲಿ ಸುವರ್ಣ ಯುಗ ಎಂದು ಕರೆಯಲಾಗಿದ್ದು ,ಈಕೆ 'ಗ್ಲೊರಿಯಾನ' ಮತ್ತು 'ವರ್ಜಿನ್ ಕ್ವೀನ್ ' ಎಂಬ ಹೆಸರುಗಳಿಂದ ಪಾತ್ರಳಾಗಿದ್ದಾಳೆ.ಎಲಿಜಬೆತ್ ಅಧಿಕಾರಕ್ಕೆ ಬರುವ ಮುನ್ನ  ಅನೇಕ ಕೌಟುಂಬಿಕ ಮತ್ತು ಸಾಮಾಜಿಕ ಸಮಸ್ಯೆಗಳನ್ನು ಎದುರಿಸಿದಳು. ಎಲಿಜಬೆತ್ ಟ್ಯೂಡರ್ ವಂಶದ ಕೊನೆಯ ಚಕ್ರಾಧಿಪತಿ.ಈಕೆ ಸೆಪ್ಟ್ಮ್ಬಬರ್ ೭, ೧೫೩೩ ರಂದು ಎಂಟನೇ ಹೆನ್ರಿ ಹಾಗೂ ಈತನ ಎರಡನೆ ಪತ್ನಿ ಅನ್ನೆ ಬೊಲೆನ್ ರ ಮಗಳಾಗಿ ಹುಟ್ಟಿದಳಾದರು ಇವಳು ೨ ವರ್ಷದವಳಿದಾಗ ಇವಳ ತಾಯಿ ಮರಣದಂಡನೆಗೆ ತುತ್ತಾದಳು.ಎಲಿಜಬೆತ್ ವಿವಾಹೇತರ ಸಂಬಂದದಿಂದ ಹುಟ್ಟಿದವಳೆಂದು ಘೋಷಿಸಿ ಹೆನ್ರಿ ತನ್ನ ಅರಮನೆಯಿಂದ ದೂರ ಇರಿಸಿದನ್ನು ನಂತರ ಎಲಿಜಬೆತ್ ತನ್ನ ಚಿಕ್ಕಮ್ಮ ಹೆನ್ರಿಯ ೬ನೇ ಪತ್ನಿ ಕಾತರಿನ್ ಪರ್ರ್ಲಳ ಆಶ್ರಯದಲ್ಲಿ ಉನ್ನತ ಶಿಕ್ಶ್ನಣ ಪಡೆದಳು.
ಎಲಿಜಬೆತ್ ಳ ಆಳ್ವಿಕೆಯ ಮೊದಲು
೮ನೆ ಹೆನ್ರಿಯ ಕಾಲದಲ್ಲಿ ಸ್ಥಿರತೆಯನ್ನೂ ಆಂತರಿಕ ಶಾಂತಿಯನ್ನು ಹೊಂದಿದ ಇಂಗ್ಲೆಂಡ್ ಅವನು ೧೫೪೭ರಲ್ಲಿ ತೀರಿಕೊಂಡ ನಂತರ ಪಟ್ಟಕ್ಕೆ ಬಂದ ೬ನೇ ಈಡ್ವರ್ಡ್ ರೋಗಿಯಾಗಿದ್ದು ಚಿಕ್ಕವಯಸ್ಸಿನಲ್ಲಿಯೇ ತೀರಿಕೊಂಡನು.ನಂತರ ೧೫೫೩ ಹೆನ್ರಿಯ ಹಿರಿಯ ಮಗಳು ಮೇರಿ ರಾಣಿಯಾದಳು.ಇವಳ ಕಾಲದಲ್ಲಿ ಕೆಥೋಲಿಕ್-ಪ್ರಾಟೆಸ್ಟೆಂಟರ ಕಲಹಗಳು ತೀವ್ರವಾದವು.ಮುನ್ನೂರ ಜನ ಪ್ರಾಸ್ಟೆಂತರನ್ನು ಸುಡಲಾಯಿತು.ಫ್ರಾನ್ಸ & ಸ್ಪೈನ್ ಮೊದಲಾದ ದೇಶಗಳು ಇಂಗ್ಲೆಂಡಿನ ಮೇಲೆ ಹಿಡಿತ ಸಾಧಿಸಲು ಹೊಂಚು ಹಾಕಿದವು.ಎಲಿಜ಼ಬೆತ್ ಪ್ರಾಟೆಸ್ಟೇಂಟರಿಗೆ ಸಹಾಯ ಮಾಡುತ್ತಿದ್ದಾಳೆ ಎಂದು ಅನುಮಾನಿಸಿ ಮೇರಿ ತಂಗಿಯನ್ನು ವ್ಹೈಟ್ ಹಾಲ್ನ ಉಡ್ ಸ್ತಕ್ ಎಂಬಲ್ಲಿ ಸೆರೆವಾಸದಲ್ಲಿ ಇರಿಸಿದಳು.೧೫೫೮ರಲ್ಲಿ ಮೇರಿಯ ಕೊಲೆಯಾಯಿತು.ಆಗಲೆ ಸೆರೆವಾಸವನ್ನು ಕಂಡಿದ್ದ ಎಲಿಜಬೆತ್ ರಾಣಿಯಾದಳು.ಆದರೆ ಅಂದಿನ ಪುರುಷ ಪ್ರಧಾನ ಇಂಗ್ಲೆಂಡ್ ಸಮಾಜ ಸ್ತ್ರೀ ಅಲ್ವಿಕೆಯನ್ನು ಧಿಕ್ಕರಿಸಿ ಅನೇಕ ಬರವಣಿಗೆಗಳು ಮುಡಿದವು ಅವುಗಳಲ್ಲಿ ೧೫೫೮ರಲ್ಲಿ ಜಾನ್ ಕ್ನಜ಼್ ಎಂಬ ಕೆಧೋಲಿಕ್ ಬರಹಗಾರ ಸ್ತ್ರೀ ಆಳ್ವಿಕೆಯನ್ನು ವಿರೋಧಿಸಿ  ಅದಕ್ಕೆ ಕಾರಣಗಳನ್ನು ನೀಡಿದನು. ೧ನೇ ಕಾರಣ ನೈಸರ್ಗಿಕ ನ್ಯಾಯ, ೨ನೇಯ ಕಾರಣ ನಾಗರಿಕ ನ್ಯಾಯ ೩ನೇಯದು ಪವಿತ್ರ ದೇವರ ನ್ಯಾಯ. ಈತ ದೇವರು & ಪ್ರಕ್ರುತಿ ಸ್ತ್ರಿ ಪುರುಷರ ಮೇಲೆ ಅಧಿಕಾರ ಹೊಂದಿರುವುದನು ಸಹಿಸುವುದಿಲ್ಲ ಎಂದು ಹಾಗೂ ಸ್ತ್ರೀ ಆಳ್ವೆಕೆ ಮಾಡಲು ಅಶ್ಕ್ತಳು ಎಂದು ವಾದಿಸಿದನು.ಆದರೆ ಇದರಿಂದ ಎಚ್ಚಿತ್ತ ಪ್ರಾಟೆಸ್ಟೆಂಟರು ದೇವರು ಸರ್ವಶಕ್ತನಾಗಿದ್ದು ಎಲ್ಲರಿಗು ಸಮಾನಶಕ್ತಿ ಕೊಟ್ಟಿರುತ್ತಾನೆ ಹಾಗೂ ಸ್ತ್ರೀ ಪುರುಷನಿಗಿಂತ  ಸಮರ್ಥವಾಗಿ ಆಳ್ವಿಕೆ ಮಾಡಬಲ್ಲಳು ಎಂದು ಪ್ರಥ್ಯುತ್ಥರಿಸಿತು.ಎಲಿಜಬೆತ್ನ ಆಳ್ವಿಕೆಯು  ಒಬ್ಬ ಮಹಿಳೆ ಸಹ ಅಪಾಯಕಾರಿ ಸಂದರ್ಬಗಳನ್ನು ಎದುರಿಸಬಲ್ಲಳು ಎಂದು ಸಾಬಿತು ಪಡಿಸಿತು. ಈಕೆಯ ಪಟ್ಟಬಿಶೇಖದ ನಂತರ ವಿವಾಹದ ಸಮಸ್ಯೆ ತಲೆದೂರಿತು ಆದರೆ ಎಲಿಜಬೆತ್ ತಾನು ವಿವಾಹವಾದರೆ ತನ್ನ ಅಧಿಕಾರವನ್ನು ಪತಿಗೆ ಹಸ್ತಂತರಿಸಬೇಕೆಂದು ತಿಳಿದು ಅವಿವಾಹಿತಳಾಗಿಯೇ ಉಳಿದಳು.'ಇಂಗ್ಲೆಂಡ್ ತನ್ನ ಪತಿಯೆಂದು ಹಾಗೂ ಇಲ್ಲಿಯ 'ಪ್ರಜೆಗಳೆಲ್ಲ ತನ್ನ ಮಕ್ಕಳೆಂದು ಘೋಶಿಸಿದಳು'. ಎಲಿಜಬೆತಳ ತಂದೆ ಕ್ಯಾಧೋಲಿಕ್ ಚರ್ಚ್ ಅನ್ನು ವಿಂಗಡಿಸಿ ಚರ್ಚ್ ಆಫ್ ಇಂಗ್ಲೆಂಡ್ ನು ಸ್ಥಾಪಿಸಿದನು.ಮೇರಿ ಇಂಗ್ಲೆಂಡನ್ನು ಕ್ಯಾಧೋಲಿಕ್ ದೇಶ ಎಂದು ಘೋಷಿಸಿದಳು ಹೀಗಾಗಿ ರೋಮನ್ ಕ್ಯಾಥೋಲಿಕ್ ಚರ್ಚ್ &ಇಂಗ್ಲೆಂಡಿನ ಪ್ರಾಟಿಸ್ಟೆಂಟ್ ಚಚ್ರ್ಗಳ ವಿರುದ್ದ ಧಾರ್ಮಿಕ ಕಲಹಗಳು ಜರುಗಿದ್ದವು.ಆದರೆ ಎಲಿಜಬೆತ್ 'ಸುಪ್ರಮಸಿ ಕಾಯಿದೆ' ಹೊರಡಿಸುವ ಮೂಲಕ ಶಾಂತಿ ಸ್ಥಾಪಿಸಿ ಎರಡೂ ಗುಂಪುಗಳ ನಡುವೆ ಸಾಮರಸ್ಯ ಮೂಡುವಂತೆ ಮಾಡಿದಳು.
ಬಾಹ್ಯ ರಾಜಕೀಯ ಸಮಸ್ಯೆಗಳು
೧) ನೆದರ್ಲ್ಂಡ್ ನೊಂದಿಗಿನಯುದ್ದ-ಆಗಸ್ಟ್ ೧೪,೧೫೮೫ರಲ್ಲಿ ಎಲಿಜಬೆತ್ ನೆದರ್ಲ್ಯಾಂಡನ್ನು ತನ್ನ ಅಧೀನಕ್ಕೆ ತೆಗೆದು ಕೊಂಡಳು ಆಗ ಸ್ಪೈನ್ ನೆದರ್ಲ್ಯಂಡಿನ ಸಹಾಯಕ್ಕೆ ನಿಂತಿತು,ಹೀಗಾಗಿ ಸ್ಪೈನ್ &ಇಂಗ್ಲೆಂಡ್ ಗಳ ನಡುವೆ ಯುದ್ದಕ್ಕೆ ಕಾರಣವಾಯಿತು. ೨)ಸ್ಪೈನ್ನೊಂದಿಗಿನ ಧಾರ್ಮಿಕ &ವೈವಾಹಿಕ ಸಮಸ್ಯೆ-ಸ್ಪೈನ್ ಕ್ಯಾಧೋಲಿಕ್  ದೇಶವಾಗಿದ್ದು ಇಂಗ್ಲೆಂಡ ಪ್ರಾಟೆಸ್ಟೆಂಟ್ ದೇಶವಾಗಿರುವುದನ್ನು ಸಹಿಸುತಿರಲಿಲ್ಲ ಹಾಗೂ ಸ್ಪೈನ್ನ ದೊರೆ ಪಿಲಿಪ್ ಅನ್ನು ಎಲಿಜಬೆತ್ ವಿವಾಹವಾಗಲು ನಿರಕರಿಸಿದ್ದು ಯುದ್ದಕ್ಕೆ ಕಾರಣವಾಯಿತು. ೩) "ಅಜೇಯ ನೌಕದಳದ ಸೋಲು "(ಸ್ಪನಿಶ್ ಅರ್ಮಡದ ಸೋಲು)-ಇದು ಇಂಗ್ಲೆಂಡಿನ ಇತಿಹಾಸದಲ್ಲಿ ಪ್ರಮುಖವಾದ ಗೆಲುವು.ಪಿಲಿಪ್ ೧೫೫೮ರಲ್ಲಿ ಇಂಗ್ಲೆಂಡನ್ನು ಗೆಲ್ಲುವ ಸಲುವಾಗಿ ನೌಕದಳವೊಂದನ್ನು ಕಟ್ಟಿ ಅದಕ್ಕೆ 'ಅಜೇಯ ನೌಕದಳ " ಎಂದು ಹೆಸರಿಸಿದ್ದನು.ಆದರೆ ಇಂಗ್ಲೆಂಡ್ ೩೪ ನೌಕೆಗಳನ್ನು ಬಳಸಿ ಸ್ಪೈನ್ನ್ ೧೩೨ ನೌಕೆಗಳನ್ನು ಸೋಲಿಸಿತು.ಈ ವಿಜಯವು ಇಂಗ್ಲೆಂಡ್ ಪ್ರಪಂಚದಲ್ಲಿ ಪ್ರಮುಖ ಸ್ಥಾನ ಗಳಿಸಲು ದಾರಿ ಮಾಡಿಕೊಟ್ಟಿತು. ಇಂಗ್ಲೆಂಡ್ ವ್ಯಾಪಾರವನ್ನು ಪ್ರಪಂಚದಾದ್ಯಂತ ವಿಸ್ತರಿಸಿತು,ವಸಹತುಗಳನ್ನು ಸ್ಠಾಪಿಸಿತು.
ಸಾಮಾಜಿಕ ವ್ಯವಸ್ತ್ಹೆ
ಇಂಗ್ಲೆಂಡ್ನ ದೈನಂದಿನ ಜೀವನವು ಅಲ್ಲಿನ ವರ್ಗ ವ್ಯವಸ್ಥೆಯನ್ನು ಅವಲಂಬಿಸಿತ್ತು. ಮೊದಲ ಸ್ಥಾನದಲ್ಲಿ ಮೊನರ್ಚ್ ವರ್ಗವಿತ್ತು ನಂತರ ನೊಬೆಲಿಟಿ,ಜೆನ್ಟ್ರೀ,ಮರ್ಚ್ಂಟ್, ಯೆಮನರಿ ಹಾಗೂ ಲೆಬರ್ ವರ್ಗಗಳಿದ್ದವು. ೧) ನೊಬೆಲಿಟಿ -ಈ ವರ್ಗವು ಶ್ರೀಮಂತರಿಂದ ಕೂಡಿತ್ತು,ರಾಣಿಯ ಆಸ್ಥಾನದಲ್ಲಿ ಪ್ರಮುಖ ಸ್ಥಾನ ಪಡೆದಿದ್ದರು.ಹೆಚ್ಚಿನ ಸಂಖ್ಯೆಯ ಹಳೆಯ ಕುಟುಂಬಗಳು ಕ್ಯಾಧೋಲಿಕ್ ವರ್ಗಕ್ಕೆ ಸೇರಿದು ಹೊಸ ಕುಟುಂಬಗಳು ಪ್ರಾಟೆಸ್ಟೆಂಟ್ ವರ್ಗದವಾಗಿದವು. ೨)ಜೆನ್ಟ್ರೆ ವರ್ಗವು ಸರದಾರರು ,ಜಮೀನುದಾರರನ್ನು ಒಳಗೊಂಡಿದು ಹೊಸ ಹೊಸ ಭೂ ಮಾರ್ಗ ಜಲಮಾರ್ಗ ಕಂಡು ಹಿಡಿಯಲು ನೆರವು ನೀಡುವ ಮೂಲಕ ಈ ಯುಗದ ಬೆನ್ನೆಲುಬಿನಂತೆ ಕಾರ್ಯ ನಿರ್ವಹಿಸುತಿತ್ತು. ೩) ಮರ್ಚ್ಂಟ್ ವರ್ಗವು ಶ್ರಿಮಂತಿಕೆ ಯಿಂದ ಕೂಡಿದ್ದು ಈ ವರ್ಗದ  ೧೬೩ ಮಂದಿ 'ಅಜೇಯ ದಳದ 'ವಿರುದ್ದ  ಎಲಿಜಬೆತ್ಗೆ  ನೆರವು ನೀಡಿದರು  ಹಾಗೂ ಇಂಗ್ಲೆಂಡ್ನ್ ವ್ಯಾಪರ ವಿದೇಶಗಳಿಗೆ ಹರಡುವಂತೆ ಮಾಡಿದರು . ೪)ಯೆಮನರಿ-ವರ್ಗವು ಕೃಷಿಕರು ಹಾಗೂ ಕುಶಲ ಕರ್ಮಿಗಳನ್ನು ಒಳಗೊಂಡಿತ್ತು ಈ ವರ್ಗದ ಜನತೆ ಧರ್ಮದಲ್ಲಿ ಅತಿಯಾದ ನಂಬಿಕೆ ಹೊಂದಿದರು,ಆರೋಗ್ಯ ಸಮಸ್ಯೆಯಿಂದ ಬಳಲುತಿದ್ದರು. ೫)ಲೆಬರ್ ವರ್ಗ-ಬಡ್ಗಿಗಳು,ಚಮ್ಮರರು ಹಾಗು ಅರ್ತಿಸನ್ಸ್ಗಳನ್ನು ಒಳಗೊಂಡಿದ್ದು ,ಹೆಚ್ಚಿನ ಸಂಖ್ಯೆಯಲ್ಲಿ ಬಡವರಿದರು ಹೀಗಾಗಿ ಎಲಿಜಬೆತ್ ಬಡತನ ನಿರ್ಮೂಲನೆಗಾಗಿ ಅಭಿವೃದ್ದಿ ಯೋಜನೆಗಳನ್ನು ಜಾರಿಗೆ ತಂದಳು ಇದು ಇಡೀ ಪ್ರಪಂಚದಲ್ಲಿ ಜಾರಿಗೆ ಬಂದ ಮೊದಲ ಅಭಿವೃದ್ದಿ ಯೋಜನೆಯಾಗಿದೆ.
ಆರೋಗ್ಯ ವ್ಯವಸ್ಥೆ
ಈ ಕಾಲದಲ್ಲಿ ಆರೋಗ್ಯ ಸಮಸ್ಯೆಗಳನ್ನು ನಿವಾರಿಸಲು ಔಷದಶಾಸ್ತ್ರದಲ್ಲಿ ಅಸ್ಟೊಂದು ಪಂಡಿತ್ಯ ಪಡೆದಿರಲಿಲ್ಲ .ಹೊಸ ಹೊಸ ಭೂ ಅನ್ವೇಷಣೆ,ಜಲಮಾರ್ಗಗಳನ್ನು ಅನ್ವೇಷಿಸುವ ಮೂಲಕ ಹೊಸ ಹೊಸ ಕಾಯಿಲೆಗಳನ್ನು ಇಂಗ್ಲೆಂಡ್ ಗೆ ತರಲಾರಂಭಿಸಿದರು ಉದಾಹರಣೆ ಪ್ಲೇಗ್,ಸಿಡುಬು(ಸ್ಮಲ್ ಫಾಕ್ಸ್) ರೋಗಗಳಿಗೆ ಸುಮಾರು ೩ಲಕ್ಷ ಜನತೆ ಬಲಿಯಾದರು. ಒಟ್ಟಾರೆಯಾಗಿ ಇಲ್ಲಿನ ಜನತೆ ಯಾವುದೆ ಭೇದ ಭಾವವಿಲ್ಲದೆ ಈ ಕಾಲದಲ್ಲಿ ಬಂದ ನಾಟಕಗಳನ್ನು ನೋಡಲು ಭಾಗವಹಿಸುತಿದರು.ಎಲಿಜಬೆತ್ ತನ್ನ ಪ್ರಜೆಗಳ ಯೋಗಕ್ಷೇಮ ವಿಚಾರಿಸಲು ಜನಸಂದರ್ಶನಯಾತ್ರೆ ಮಾಡುತಿದ್ದಳು ಇದನ್ನು 'ಪ್ರೋಗ್ರೇಸಸ್'ಎಂದು ಉಲ್ಲೇಖಿಸಲಾಗಿದೆ.
ಸಾಹಿತ್ಯ
ಎಲಿಜಬೆತ್ ಯುಗದ ನಿತ್ಯ ಜೀವನದಲ್ಲಿ ಸಾಹಿತ್ಯಕ್ಕೆ ಮುಖ್ಯವಾಗಿ ನಾಟಕಕ್ಕೆ  ಎಷ್ಟು ಪ್ರಾದಾನ್ಯ ದೊರೆಯಿತೋ ಸಂಗೀತಕ್ಕೂ ಅಷ್ಟೆ  ಪ್ರಾಧಾನ್ಯ ದೊರೆಯಿತು.ಕಾರಣ ಎಲಿಜಬೆತ್ ಸಾಹಿತ್ಯ ,ಸಂಗೀತದಲ್ಲಿ ಹೆಚ್ಚಿನ ಆಸಕ್ತಿ ಹೊಂದಿದಳು. ಹಬ್ಬಗಳು,ವೀನೋದಗಳು,ವಿವಾಹಗಳ ಆಚರಣೆಯಲ್ಲಿ ಸಂಗೀತಕ್ಕೆ ಪ್ರಾಮುಖ್ಯತೆ ಇತ್ತು ಎಂಬುದು ಗಮನರ್ಹ. ೧೫೫೭ರಲ್ಲಿ ಪ್ರಕಟವಾದ 'ಬುಕ್ ಆಫ್ ಸಾಂಗ್ಸ್ ಅಂಡ್ ಸಾನೆಟ್ಶ್' ಎಲಿಜಬೆತ್ ಯುಗದ ಕವಿಗಳಿಗೆ ಒಂದು ಆಧಾರ ಗ್ರಂಥವೇ ಆಯಿತು.ಇದು ಎಷ್ಟು ಜನಪ್ರಿಯವಾಯಿತೆಂದರೆ ಮೂವತ್ತು ವರ್ಷಗಳಲ್ಲಿ ಒಂಬತ್ತು ಆವ್ರೆತ್ತಿಗಳು ಪ್ರಕಟವಾದವು .ಪ್ರತಿ ಆವ್ರುತ್ತಿಯಲಿಯು ಹೊಸ ಕವನಗಳು ಸೇರಿದವು.ಇಲ್ಲಿಂದ ನಲವತೈದು ವರ್ಷಗಳ ಕಾಲ ಸತತವಾಗಿ ಕವನಗಳ & ಗೀತೆಗಳನ್ನು ಬರೆಯುತ್ತಿದರು,ಆದರೆ ಅವು ತಮ್ಮದೆಂದು ಬಹಿರಂಗವಾಗಿ ಒಪ್ಪಿಕೊಳ್ಳುತ್ತಿರಲಿಲ್ಲ. ಸ್ನೇಹಿತರ &ಪರಿಚಿತರ ವಲಯಗಳಲ್ಲಿ ಈ ರಚನೆಗಳು ಸುತ್ತುತ್ತಿದ್ದವು.ಇಂತಹ ಹಲವು ಕ್ರುತಿಗಳು 'ಟಾಟೆಲ್ಸ್ ಮಿಸೆಲಿನಿ'ಯಲ್ಲಿ ಬೆಳಕು ಕಂಡವು. ಎಲಿಜಬೆತ್ ಕವಿಗಳು ತಮ್ಮ ಕಲೆಯನ್ನು ಬಹುಮಟ್ಟಿಗೆ ಅಧ್ಯಯನ ಮಾಡಿದ್ದು ಇಂತಹ ಸಂಕಲನಗಳಲ್ಲಿ.೧೫೬೩ರಲ್ಲಿ ಥಾಮಸ್ ಸ್ಟಾಕ್ ವಿಲ್ ಪ್ರಕಟಿಸಿದ 'ಇಂಡಕ್ಷನ್' ಕ್ರುತಿಯು ಕವಿಗಳು ತಮ್ಮ ತಂತ್ರ &ಭಾಷೆಯನ್ನು ,ಛಂದಸನ್ನು ಕುರಿತು ಚರ್ಚಿಸಲು ಅನುವು ನೀಡಿತು.ಈ ಕ್ರುತಿ ಎಲಿಜಬೆಥ್ ಕಾಲದಲ್ಲಿ ಆಸಕ್ತಿ & ಇತಿಹಾಸವನ್ನು ಓದುವ ರೀತಿ ಎರಡನ್ನು ಸ್ರುಷ್ಟಿಸಿತು.ಇದು ಜನರಿಗೆ ಇತಿಹಾಸನವನ್ನು ತೋರಿಸುವ ದರ್ಪಣವಾಗಿ ಕಂಡಿತು.ಸರ್ ವಾಲ್ಟರ್ ರಾಯ್ಲಿ  ಪ್ರಕಟಿಸಿದ 'ಹಿಸ್ಟರಿ ಆಫ್ ದಿ ವರ್ಲ್ಡ್' ಕ್ರುತಿಯು ರಾಜಕೀಯದಲ್ಲಿ ಉನ್ನತ ಸ್ಥಾನ ಗಳಿಸಿ ಕೆಳಕ್ಕುರುಳಿದವರ ಜೀವನವನ್ನು ವಿಷ್ಲೇಶಿಸಿತು,ಹೀಗೀಕಾಯಿತು ಎಂದು ಮೌಲ್ಯಗಳ ನೆಲಗಟ್ಟನ್ನು ನಿರ್ಧರಿಸುವ ಪ್ರಯತ್ನ ಮಾಡಿತು.ನವೋದಯದ ಒಂದ ಪರಿಣಾಮವೊಂದರೆ ರಾಷ್ಟೀಯತೆಗೆ ಶಕ್ತಿ ನೀಡಿದ್ದು,ದೇಶಭಾಷೆಯಲ್ಲಿ ಹೆಮ್ಮೆಯನ್ನು ಬೆಳೆಸಿತು.ಇಂಗ್ಲಿಶನ್ನು ಕಾವ್ಯಭಾಷೆಯಾಗಿ ಪ್ರಾಚೀನ ಗ್ರೀಕ್ ಮತ್ತು ಲ್ಯಾತಿನ್ & ಆಧುನಿಕ ಫ್ರೆಂಚ್ ,ಇಟಾಲಿಯನ್ಗಳಿಗೆ ಸರಿಸಮನಾಗಿ ಮಾಡುವ ಬಯಕೆಯನ್ನು ಕಾಲದ ಕವಿಗಳಲ್ಲಿ ಕಾಣಬಹುದು.
ಎಲಿಜಬೆತ್ ಕಾಲದ /ನವೋದಯ ಲೇಖಕರು
ಅನೇಕ ಘಟನೆಗಳು ಈ ಕಾಲದಲ್ಲಿ ಇಂಗ್ಲೆಂಡ್ ಶಕ್ತಿಯುತ ರಾಷ್ತ್ರವಾಗುವಂತೆ ಮಾಡಿದವು .ಅವುಗಳೆಂದರೆ ಭೂ ಅನ್ವೇಷಣೆ & ಜಲಮಾರ್ಗಗಳನ್ನು ಕಂಡು ಹಿಡಿದರು.ಫ್ರಾನ್ ಸಿಸ್ ಡ್ರೆಕ್ ೧೫೭೭-೧೫೮೦ರ ಅವಧಿಯಲ್ಲಿ ಭೂ ಪ್ರದಕ್ಷಿಣೆ ಮಾಡಿದನು.೧೫೮೮ರ ಅಜೇಯ ದಳವನ್ನು ಸೋಲಿಸಿದ್ದು ಇಂಗ್ಲೆಂಡ್ನ್ ಗೌರವ ಹೆಚ್ಚಿಸಿ ವಸಹತುಗಳ ಸ್ಥಾಪನೆಗೆ ಸ್ಪೂರ್ತಿ ನೀಡಿತು.ಆಕ್ಸ್ ವರ್ಡ್ & ಕೇಂಬ್ರೆಡ್ಜ್  ವಿಶ್ವ ವಿದ್ಯಾಲಯಗಳು ಇ ಕಾಲದ ಸಾಹಿತ್ಯ ದ ಉಗಮಕ್ಕೆ ಬೆಂಬಲ ನೀಡಿದವು. ಮುದ್ರಣ ಯಂತ್ರೆದ ಸಹಾಯದಿಂದ ಸಾಹಿತ್ಯ ಕ್ರುತಿಗಳು ಜನಸಾಮನ್ಯರಿಗೆ ದೊರೆಯುವಂತಯಿತು. ಎಲಿಜಬೆತ್ ಯುಗವನ್ನು 'ಸುವರ್ಣಯುಗ ' ಎಂದು ಕರೆಯಲಾಗಿದ್ದು ಇಂಗ್ಲೆಂಡ್ ನಲ್ಲಿದ ಧಾರ್ಮಿಕ ಕಲಹಗಳು ಶಾಂತಿಯತ್ತ ಸಾಗಿದವು.ಇಂಗ್ಲೆಂಡ್ ಸುವ್ಯವಸ್ಥಿತ  ಆಡಳಿತ ವ್ಯವಸ್ಠೆ ಯನ್ನು ಹೊಂದಿತು.ಸಾಹಿತ್ಯಕವಾಗಿ   ಇಡಿ ವಿಶ್ವಕ್ಕೆ ಅಪಾರ ಕೊಡುಗೆಯನ್ನು ನೀಡಿತು.
ವರ್ಗ:ಬ್ರಿಟೀಷ್ ಸಾಮ್ರಾಜ್ಯ
ವರಹನಾಥ ಕಲ್ಲಹಳ್ಳಿ ಲಕ್ಶ್ಮೀ ಭೂವರಹನಾಥ ಸ್ವಾಮಿ ದೇವಸ್ಥಾನ
ಶ್ರೀ ಭೂದೇವಿ ಸಮೇತ ವರಾಹಾನಾಥ ಸ್ವಾಮಿ ದೇವಸ್ಥಾನ, ವರಾಹಾನಾಥ ಕಲ್ಳಹಳ್ಳಿ, ಕೆ. ಆರ್. ಪೇಟೆ ತಾಲೂಕು, ಮಂಡ್ಯ ಜಿಲ್ಲೆ, ಕರ್ನಾಟಕ ಇಲ್ಲಿ ನೆಲೆಗೊಂಡಿದೆ. ಈ ಪ್ರಸಿದ್ಧ ದೇವಸ್ಥಾನ ಕರ್ನಾಟಕದಲ್ಲಿ ಚೋಳರ ಆಡಳಿತದಲ್ಲಿ ನಿರ್ಮಾಣಗೊಂಡಿತು ಮತ್ತು ಹೊಯ್ಸಳ, ವಿಜಯನಗರ ಮತ್ತು ಮೈಸೂರು ಅರಸರು ಪೋಷಿಸಿದರು. ದೇವಸ್ಥಾನದಲ್ಲಿ ಇರುವ ಶಾಸನದ ಪ್ರಕಾರ, ಇದು ಹೊಯ್ಸಳ ರಾಜ ಬಲ್ಲಾಳನು ಇದನ್ನು ಪುನರ್ಸ್ಥಾಪಿಸಿ ಅಗ್ರಹಾರವೊಂದನ್ನು ಸ್ಥಾಪಿಸಲಾಯಿತು. ನಂತರ ಇದು ಮೈಸೂರು ಒಡೆಯರ ಆಳ್ವಿಕೆಗೆ ಒಳಪಟ್ಟಿತು. ನಂತರ ಇದನ್ನು ಶ್ರೀ ಬ್ರಹ್ಮತಂತ್ರ ಸ್ವತಂತ್ರ ಪರಾಕಾಲ ಮಟ್, ಇಲ್ಲಿಗೆ ಕೊಡುಗೆಯಾಗಿ ನೀಡಲಾಯಿತು. ಪರಾಕಾಲ ಮಠದ ಆಚರಣೆಗಳನ್ನು 'ಪಂಚತಂತ್ರ ಆಗಮ' ಪ್ರಕಾರ ನಡೆಸಲಾಗುತ್ತದೆ. ಈಗ, ಪೆರುಮಾಳ್ ಮತ್ತು ಆಚಾರ್ಯ ಸಾರ್ವಭೌಮ ಸ್ರಮಧ್ ಅಭಿನವ ವಾಗೀಶ ಬ್ರಹ್ಮತಂತ್ರ ಸ್ವಂತ್ರ ಪರಾಕಾಲ ಜೀಯರ್ ಕೃಪೆಯಿಂದ ಜೀರ್ಣೋದ್ಧಾರ ಮಾಡಲಾಗಿದೆ.
ತಳದಿಂದ 18 ಅಡಿ ಎತ್ತರವಿರುವ ಏಕಶಿಲೆಯ ವಿಗ್ರಹವು ಸಾಲಿಗ್ರಾಮ ಶಿಲೆಯಿಂದ ಕೆತ್ತಲ್ಪಟ್ಟಿದೆ. ಶ್ರೀ ವರಾಹನಾಥ ಸ್ವಾಮಿಯು ಎಡ ತೊಡೆ ಮೇಲೆ ಕುಳಿತಿರುವ ಸಹ 'ಲಕ್ಷ್ಮಿ' ಎಂಬ ಅವರ ಪತ್ನಿ Bhoodevi (ಭೂಮಿಯ ಗಾಡೆಸ್), ಹೊಂದಿದೆ. ವಿಸ್ಮಯ ಆಕರ್ಷಕವಾಗಿ 12.30 ಅಡಿ ಎತ್ತರದ ವಿಗ್ರಹದ ವಿಶೇಷ ಲಕ್ಷಣಗಳ ಒಂದು ಅದರ ಕುಳಿತುಕೊಳ್ಳುವ ರೀತಿಯ ಎತ್ತರದ ಎಂದು, ಭಂಗಿ.
ನಿಕಟ ಸಮೀಪದ ಪಶ್ಚಿಮ ವಾರ್ಡ್ ಹರಿವು ಮತ್ತು Lakshmanatheertha ಜೊತೆ ಅದರ ಉಪನದಿಗಳು Hemavathy ಜೊತೆ ಬೌಂಟಿಫುಲ್ ಮತ್ತು ಪವಿತ್ರ ನದಿ ಕಾವೇರಿ ಸಂಗಮ ಆಗಿದೆ.
ದೇವಾಲಯದ ಮೈಸೂರು ಜಿಲ್ಲೆಯ ತಲಕಾಡು ಗಂಗ ಅರಸರು ಅವಧಿಯಲ್ಲಿ ಹಿಂದಿನ. ದೇವಾಲಯದ ಪರಿಧಿಯಲ್ಲಿ ಹೊಯ್ಸಳ, ವಿಜಯನಗರ ಮತ್ತು ಒಡೆಯರ್ ಆಡಳಿತಕ್ಕೆ ಆಗಿತ್ತು. 1334 ಕ್ರಿ.ಶ. ರ ದೇವಸ್ಥಾನದಲ್ಲಿ ಹೊರಗೆ ಬಿದ್ದಿರುವ ಕಲ್ಲಿನಂಥ ಚಪ್ಪಡಿ ಮೇಲೆ ಶಾಸನ ಅದರ ಇತಿಹಾಸ ಅಥವಾ ವಯಸ್ಸಿನ ಪತ್ತೆ ಹಚ್ಚಿರುವುದಾಗಿ ಮಾತ್ರ ಆ ಸಮಯದಲ್ಲಿ ಇದು ಹಳೆಯ ಸಾವಿರಾರು ವರ್ಷ ತಿಳಿಸುತ್ತದೆ ಮಾಡಿದೆ. ಸಮಯ ಲೆಕ್ಕವಿಲ್ಲದಷ್ಟು ಅವಧಿಗಳ ಶ್ರೀ Varahanatha ವಿಗ್ರಹ ನಾಜೀರತನವು ಕಳೆದುಹೋಗಿದ್ದವು ಮಾಡಬೇಕು.
ಆರಾಧ್ಯ, ಅಪರೂಪದ ಬೃಹತ್ ಶಿಲ್ಪದ ಆಶ್ಚರ್ಯ, ಸಮೃದ್ಧವಾಗಿ ಮತ್ತು ಸಂಕೀರ್ಣ ಹಂದಿಯನ್ನು ಮಾನವ ದೇಹದ ಮತ್ತು ತಲೆ ನಾಲ್ಕು ಸಶಸ್ತ್ರ ಕುಳಿತಿರುವ ವರಾಹ ಆವರಿಸುವ ಪರದೆ ಪಡೆದಿದೆ. ಲಾರ್ಡ್ beneficing ನಡೆದ ಬಲ ಕಡಿಮೆ ಕೈ ಕಮಲದ ಹೊಂದಿದೆ (ಅಭಯಾ) ಭಂಗಿ ಮೇಲಿನ ಬಲ ತೋಳು ಮತ್ತು ತನ್ನ ಮೇಲಿನ ಎಡ ತೋಳಿನಲ್ಲಿ ಶಂಖ (Shanka) ಒಂದು ಡಿಸ್ಕ್ (ಚಕ್ರ) ಮತ್ತು ತನ್ನ ಎಡಗೈ ಕುಳಿತಿರುವ ಭೂಮಿಯ ದೇವತೆ ಕ್ರೀಡಾ ಎರಡು ಸಶಸ್ತ್ರ ಹೂವಿನ ಹಾಗೆಯೇ ಒಂದು ಎಂದು ಲಾರ್ಡ್ ಸೊಂಟಕ್ಕೆ ತನ್ನ ಬಲಗೈ ಲಂಗಗಳು ಅಪ್ಪುಗೆಯನ್ನು ಕ್ರಿಯೆ. ಲಾರ್ಡ್ ಆರ್ನೆಟ್ ಶಿರಸ್ತ್ರಾಣವನ್ನು (Kireeta ಮುಕುಟ) ಧರಿಸುತ್ತಾನೆ ದೇವತೆ ಮೂರು ಶ್ರೇಣೀಕೃತ ಕರಂಡ ಮುಕುಟ ಧರಿಸುತ್ತಾನೆ. ಮಾಡೆಲಿಂಗ್ ಮತ್ತು ವರಾಹ ಅಭಿವ್ಯಕ್ತಿ ಚೆಂದದ ಶ್ರೇಷ್ಠತೆ ಒಂದು ಉನ್ನತ ಮಟ್ಟದ ತೋರಿಸುತ್ತದೆ ಬೃಹತ್ ಸ್ನಾಯುಗಳ ದೇಹದ ಸಾಗರಗಳ ಆಳ ಭೂಮಿಯ ರಕ್ಷಿಸಲು ಅವರ ರೂಪ ಬಂದ ಲಾರ್ಡ್ ಅಜೇಯ ಶಕ್ತಿ ಮತ್ತು ಬಲವನ್ನು ಸಾಕಾರರೂಪ. ಮತ್ತೊಂದೆಡೆ, ದೇವಿ ಮೂರ್ತಿ ಶಾಸ್ತ್ರೀಯ ಚೋಳ ಕಂಚಿನ ಚೆನ್ನಾಗಿ ಹೋಲಿಕೆ ಮತ್ತು pertinently ನಮ್ಮ ಶಾಸ್ತ್ರೀಯ ಸಂಸ್ಕೃತ ಸಾಹಿತ್ಯದ ವಿವರಣೆಯೊಂದಿಗೆ ಸ್ತ್ರೀ ಸೌಂದರ್ಯದ ಕಾಕತಾಳಿಯವೋ ಆದರ್ಶ ಸಭೆಯಲ್ಲಿ ಪರಿಗಣಿಸಬಹುದು.
ಸಾಂಸ್ಕೃತಿಕ ಕಲೆಯ ದೃಷ್ಟಿಯಿಂದ ಈ ಭವ್ಯವಾದ ಶಿಲ್ಪ ಪರಿಗಣಿಸಲಾಗುತ್ತದೆ ಮತ್ತು ಬೃಹತ್ ಏಕಶಿಲೆ ಎಂದು ಆದರೆ ಏಕೆಂದರೆ ಲಾರ್ಡ್ ಮತ್ತು ದೇವಿ ಗುಣಲಕ್ಷಣಗಳನ್ನು ತನ್ನ ಬಳಿ ಪರಿಪೂರ್ಣ ಪ್ರಮಾಣದಲ್ಲಿ ಮತ್ತು ಸೊಗಸಾದ ವಿಶ್ವಾಸದ ಕೇವಲ ಅದರ ರೀತಿಯ ಅನನ್ಯ.
ವರ್ಗ:ದೇವಾಲಯಗಳು
ಸತ್ಯಭಾಮೆ
ವರ್ಗ:ಹಿಂದೂ ದೇವತೆಗಳು
ರಾಜು ತಾಳಿಕೋಟಿ
ರಾಜು ತಾಳಿಕೋಟಿಯವರು ಕನ್ನಡ ನಾಟಕ ಮತ್ತು ಚಲನಚಿತ್ರ ಹಾಸ್ಯ ನಟರು. (ಮೂಲ ಹೆಸರು: ರಾಜೇಸಾಬ ಮಕ್ತುಮಸಾಬ್ ತಾಳಿಕೋಟಿ). ಇವರು ಮೂಲತ ವಿಜಯಪುರ ಜಿಲ್ಲೆಯ ಸಿಂದಗಿ ತಾಲ್ಲೂಕಿನ ಚಿಕ್ಕಸಿಂದಗಿ ಗ್ರಾಮದವರು. ಇವರು ಪ್ರಸ್ತುತ ವಿಜಯಪುರ ಜಿಲ್ಲೆಯ ತಾಳಿಕೋಟಿ ನಗರದಲ್ಲಿ ವಾಸವಾಗಿದ್ದಾರೆ. ಇವರು ಖಾಸ್ಗತೇಶ್ವರ ನಾಟಕ ಮಂಡಳಿ, ತಾಳಿಕೋಟಿಯ ಮಾಲಿಕರು. ಇವರ ಪ್ರಖ್ಯಾತ ನಾಟಕಗಳು ಕಲಿಯುಗದ ಕುಡುಕ, ಕುಡುಕರ ಸಾಮ್ರಾಜ್ಯಅಸಲಿ ಕುಡುಕ, ಈ ನಾಟಕಗಳ ಆಡಿಯೊ ಕ್ಯಾಸೆಟಗಳನ್ನೂ ಬಿಡುಗಡೆ ಮಾಡಿದ್ದಾರೆ.
ಉಲ್ಲೇಖಗಳು
ವರ್ಗ:ಚಲನಚಿತ್ರ ನಟರು
ಗುರು ಗೋಪೀನಾಥ್
ಭಾರತದ ನೃತ್ಯ ಕ್ಷೇತ್ರದಲ್ಲಿ ಗುರು ಗೋಪೀನಾಥ್ (ಜೂನ್ ೨೪, ೧೯೦೮ - ಅಕ್ಟೋಬರ್ ೯, ೧೯೮೭) ಅವರದು ಅಚ್ಚಳಿಯದ ಹೆಸರು. ಅದ್ಭುತ ನೃತ್ಯಪಟುವಾಗಿದ್ದ ಅವರು ಶಾಸ್ತ್ರೀಯ ನರ್ತನ ಕ್ಷೇತ್ರದ ಸರಿಸಾಟಿಯಿಲ್ಲದ ಪ್ರತಿಭೆಯಾಗಿದ್ದರು. ಕಥಕ್ಕಳಿ ನೃತ್ಯ ಪ್ರಾಕಾರಕ್ಕೆ ಹೆಚ್ಚಿನ ಬೆಳಕು ತಂದರು. ಅತ್ಯುತ್ತಮ ನಟ, ಕೋರಿಯೋಗ್ರಾಫರ್ ಕೂಡ ಆಗಿದ್ದ ಗುರು ಗೋಪೀನಾಥ್ ಅವರು ೩೦-೪೦ರ ದಶಕದಲ್ಲಿ ಹಿಂದಿಯ ಖ್ಯಾತ ನೃತ್ಯ ನಿರ್ದೇಶಕ ಉದಯ ಶಂಕರ್ ಅವರಿಗೆ ಸಾಟಿಯಾಗಿದವರು ಎಂಬ ಖ್ಯಾತಿ ಪಡೆದಿದ್ದರು. ದೆಹಲಿಯ ರಾಮ್‌ಲೀಲಾ ಉತ್ಸವಕ್ಕೆ ಈಗಿನ ರೂಪ ಬಂದಿರುವುದು ಗೋಪೀನಾಥ್ ಅವರ ನೃತ್ಯ ನಿರ್ದೇಶನದಿಂದಾಗಿಯೇ ಎಂಬ ಹೆಗ್ಗಳಿಕೆಯಿದೆ.
ಜೀವನ
1908ರ ಜೂನೇ 24ರಂದು ಪೆರುಮನ್ನೂರ್ ತರವಾಡು ಮನೆತನದ ಮಾಧವಿ ಅಮ್ಮ ಮತ್ತು ಕೈಪ್ಪಿಲ್ಲಿ ಶಂಕರ ಪಿಳ್ಳೈ ಪುತ್ರರಾಗಿ ಕೇರಳದ ಅಲೆಪ್ಪಿ ಜಿಲ್ಲೆಯ ಚಂಪಾಕ್ಕುಳಂನಲ್ಲಿ ಜನಿಸಿದ ಗೋಪೀನಾಥ್ ಅವರ ಮನೆತನ ಕಥಕ್ಕಳಿ ಮತ್ತು ಕೃಷಿಗೆ ಹೆಸರಾಗಿತ್ತು. ಅವರ ಮನೆತನಕ್ಕೆ ಕಥಕ್ಕಳಿಯಲ್ಲಿ ಸುಮಾರು 200 ವರ್ಷಗಳ ಇತಿಹಾಸವಿತ್ತು. 13ರ ವಯಸ್ಸಿಗೇ ಕಥಕ್ಕಳಿ ಆರಂಭಿಸಿದ ಅವರು 12 ವರ್ಷಗಳ ಕಾಲ ಶ್ರೇಷ್ಠ ಕಥಕ್ಕಳಿ ಗುರುಗಳಾದ ಚಂಪಾಕ್ಕುಳಂ ಪರಮು ಪಿಳ್ಳೈ, ಮತ್ತೂರು ಕುಂಜುಪಿಳ್ಳ ಪಣಿಕ್ಕರ್, ತಕಾಳಿ ಕೇಶವ ಪಣಿಕ್ಕರ್ ಅವರಿಂದ ಕಲಿತರು. ಮೋಹಿನಿಯಾಟ್ಟಂನ ಶ್ರೇಷ್ಠ ಕಲಾವಿದೆ ಮತ್ತು ಕೇರಳ ನಟನಂ ಪ್ರವೀಣೆ ಮುತಕ್ಕಳ್ ತಂಗಮಣಿ ಅಮ್ಮ ಅವರನ್ನು ವಿವಾಹವಾದ ಅವರಿಗೆ ನಾಲ್ವರು ಮಕ್ಕಳಿದ್ದಾರೆ.
ಶ್ರೇಷ್ಠ ಕಥಕ್ಕಳಿ ಕಲಾವಿದ ಚಂಪಾಕ್ಕುಳಂ ಪಾಚು ಪಿಳ್ಳೈ ಅವರು ಗೋಪೀನಾಥರ ಹಿರಿಯ ಸಹೋದರ. ಕಥಕ್ಕಳಿಯ ದಕ್ಷಿಣಾದಿ ಮತ್ತು ಉತ್ತರಾದಿ ಚಿಟ್ಟ (ಶೈಲಿ)ಗಳೆರಡರಲ್ಲೂ ಅವರು ಪಳಗಿದವರು. ಕೇರಳ ಕಲಾಮಂಡಲಂ ಸ್ಥಾಪಕ ವಲ್ಲತೋಳ್ ನಾರಾಯಣ ಮೆನನ್ ಅವರಿಂದ ಉನ್ನತ ಶಿಕ್ಷಣ ಪಡೆಯಲು ಆಹ್ವಾನಿತರಾದ ಗೋಪೀನಾಥರು ಪಟ್ಟಿಕ್ಕಾಮ್ ತೋಡಿ ರವುನ್ನಿ ಮೆನನ್, ಗುರು ಕುಂಚು ಕುರುಪ್ ಮತ್ತು ಗುರು ಕವಲಪ್ಪರ ನಾರಾಯಣನ್ ನಾಯರ್ ಮುಂತಾದವರಿಂದ ಹೆಚ್ಚಿನ ನೃತ್ಯ ಶಿಕ್ಷಣ ಪಡೆದರು. ರಸಾಭಿನಯ ತರಬೇತಿಯನ್ನು ಪದ್ಮಶ್ರೀ ಪುರಸ್ಕೃತ ನಾಟ್ಯಾಚಾರ್ಯ ಮಣಿ ಮಾಧವ ಚಕ್ಕಿಯರ್ ಅವರಿಂದ ಪಡೆದರು. ಅಮೆರಿಕದ ಮಿಚಿಗನ್ ಪ್ರದೇಶದಿಂದ ಬಂದು ಪ್ರಸಿದ್ಧ ನೃತ್ಯಗಾತಿ ಎನಿಸಿದ್ದ ಎಸ್ತರ್ ಲ್ಯುಯೆಲ್ಲಾ ಶೆರ್ಮನ್ ಎಂ ಪೂರ್ವ ಹೆಸರಿನ ರಾಗಿಣಿ ದೇವಿ ಅವರೊಂದಿಗೆ ಡಿಸೆಂಬರ್ ೧೯೩೨ರಲ್ಲಿ ಮುಂಬೈನಲ್ಲಿ ಪ್ರಥಮ ಪ್ರಥಮ ಪ್ರದರ್ಶನ ನೀಡಿದವರು ಗುರು ಗೋಪೀನಾಥರು.
ಕಥಕ್ಕಳಿಗೆ ಮೆರುಗು
ಗೋಪೀನಾಥ್ ಅವರ ಪ್ರಾರಂಭಿಕ ಪ್ರಯತ್ನದ ಫಲವಾಗಿ ಕೇರಳದ ಕಥಕ್ಕಳಿಯು ಅತ್ಯಂತ ಜನಪ್ರಿಯ ಮಟ್ಟಕ್ಕೇರಿತು. ಪಾರಂಪರಿಕ ಕಥಕ್ಕಳಿಗೆ ಹೊಸತನ ನೀಡಿ, ಕಥಕ್ಕಳಿ ನಟನಂ ಮತ್ತು ಬಳಿಕ ಕೇರಳ ನಟನಂ ಎಂಬ ಶೈಲಿಯನ್ನು ನೀಡಿದವರು ಅವರು. ಆದರೆ ಕಥಕ್ಕಳಿಯ ಮೂಲ ಆಶಯ ಮತ್ತು ಸಾರಕ್ಕೆ ಧಕ್ಕೆ ಬಾರದಂತೆ ಜಾಗೃತವಾಗಿರುವುದು ಅವರ ಪ್ರಯೋಗಶೀಲತೆಗೆ ಸಾಕ್ಷಿಯಾಗಿತ್ತು. 30ರ ದಶಕದ ಆದಿಭಾಗದಲ್ಲೇ ಭಾರತೀಯ ನೃತ್ಯ ಶೈಲಿಯನ್ನು ವಿದೇಶದಲ್ಲೂ ಪ್ರಚುರ ಪಡಿಸಿದವರಲ್ಲಿ ಗೋಪಿನಾಥ್ ಪ್ರಮುಖರು. ಅವರು ತಮ್ಮದೇ ಆದ ಕಥಕ್ಕಳಿ ಶೈಲಿಯಿಂದ ಪ್ರಸಿದ್ಧರಾಗಿದ್ದು, ಇದನ್ನು ಸರಳೀಕೃತ ಕಥಕ್ಕಳಿ ಎಂದೂ ಕರೆಯಬಹುದಾಗಿದೆ. ಸಾಂಪ್ರದಾಯಿಕತೆಗೆ ಭಂಗ ತಾರದೆ, ಕಥಕ್ಕಳಿಯನ್ನು ಹಾಳುಗೆಡಹದೆ, ಹೊಸತನ ಬಿಂಬಿಸುವ ಶೈಲಿಯ ಮೂಲಕ ಅದನ್ನು ಪ್ರಸಿದ್ಧಿಗೆ ತಂದಿರುವುದು ಗೋಪೀನಾಥರ ಹೆಗ್ಗಳಿಕೆ.
ಮಹತ್ವದ ಕೊಡುಗೆಗಳು
ತಿರುವನಂತಪುರದ ಚಿತ್ರೋದಯ ನರ್ತಕಾಲಯಂನ ಪ್ರಾಂಶುಪಾಲರಾಗಿ, ತಿರುವಾಂಕೂರು ಆಸ್ಥಾನ ವಿದ್ವಾಂಸರಾಗಿ, ನವದೆಹಲಿಯ ಕೇರಳ ಕಲಾ ಕೇಂದ್ರ ಪ್ರಾಂಶುಪಾಲರಾಗಿ, ಮದ್ರಾಸ್ ನಟನ ನಿಕೇತನದ ನಿರ್ದೇಶಕರಾಗಿ, ನವದೆಹಲಿಯ ರಾಮ ಲೀಲಾ ನಿರ್ದೇಶಕರಾಗಿ, ಮದ್ರಾಸ್ ಸಂಗೀತ ನಾಟಕ ಸಂಘದ ಸದಸ್ಯರಾಗಿ, ಕೇಂದ್ರೀಯ ಸಂಗೀತ ನಾಟಕ ಅಕಾಡೆಮಿ ಸದಸ್ಯರಾಗಿ ಮತ್ತು ಇನ್ನೂ ಹಲವು ಸಾಂಸ್ಕೃತಿಕ ಸಂಘ ಸಂಸ್ಥೆಗಳಲ್ಲಿ ಸಕ್ರಿಯರಾಗಿದ್ದರು.
ಗ್ರಂಥ ರಚನೆ
ಗುರು ಗೋಪೀನಾಥರು ಮಲಯಾಳಂ ಮತ್ತು ಇಂಗ್ಲಿಷಿನಲ್ಲಿ ಕೇರಳದ ನೃತ್ಯ ಪ್ರಾಕಾರಗಳನ್ನೊಳಗೊಂಡಂತೆ ಭಾರತೀಯ ನೃತ್ಯ ಶಾಸ್ತ್ರಗಳನ್ನು ಕುರಿತಾದ ಮಹದ್ಗ್ರಂಥಗಳನ್ನು ರಚಿಸಿದ್ದಾರೆ. ಸಂಸ್ಕೃತ ಶ್ಲೋಕಗಳನ್ನು ಒಳಗೊಂಡಂತೆ ಅವರು ರಚಿಸಿರುವ ‘The classical Dance poses of India and Abinaya Prakashika’ ಅತ್ಯಂತ ಪ್ರಸಿದ್ಧಿ ಪಡೆದಿದೆ.
ಹಿರಿಯರಿಂದ ಪ್ರಶಂಸೆ
ವಿಶ್ವಾದ್ಯಂತ ಪ್ರವಾಸ ಮಾಡಿ ನೃತ್ಯ ಕಲೆಯನ್ನು ಪ್ರಚುರಪಡಿಸಿರುವ ಅವರ ಬಗ್ಗೆ ರಾಷ್ಟ್ರಕವಿ ರವೀಂದ್ರನಾಥ ಟಾಗೋರ್ ಹೇಳಿದ್ದು ಹೀಗೆ: "ಗೋಪೀನಾಥ್ ಅವರೊಬ್ಬ ನೈತ ಕಲಾವಿದ. ದೇಶದಲ್ಲಿ ನೃತ್ಯವು ಅತ್ಯಂತ ಶ್ರೇಷ್ಠ ಕಲೆ ಎಂಬುದನ್ನು ತಮ್ಮ ಪ್ರದರ್ಶನಗಳ ಮೂಲಕ ಅವರು ಜಗತ್ತಿಗೇ ತೋರಿಸಿಕೊಟ್ಟಿದ್ದಾರೆ."
ರಂಗದಲ್ಲೇ ಕೊನೆಯುಸಿರು
ಗುರು ಗೋಪೀನಾಥರಿಗೆ ಕಲೆಯಲ್ಲಿ ಅಪಾರ ಪ್ರೀತಿ, ಭಕ್ತಿ, ಗೌರವಗಳು. ತಾವು ಅಭಿನಯಿಸುತ್ತಿರುವಾಗಲೇ ಕೊನೆಯುಸಿರೆಳೆಯಲು ಇಚ್ಚಿಸಿದ್ದ ಅವರು ಅಕ್ಟೋಬರ್ ೯, ೧೯೮೭ರಂದು ಏರ್ನಾಕುಲಂನ ಫೈನ ಆರ್ಟ್ಸ್ ಹಾಲಿನಲ್ಲಿ ತಮ್ಮ ಪ್ರಸಿದ್ಧ ‘ರಾಮಾಯಣ ನೃತ್ಯ ರೂಪಕ’ವು ಜರುಗುತ್ತಿರುವಾಗಲೇ ರಂಗದ ಮೇಲೆಯೇ ತಮ್ಮ ಕೊನೆಯುಸಿರೆಳೆದರು. ಕೇರಳ ಸರ್ಕಾರವು ಗುರು ಗೊಪೀನಾಥರ ಗೌರವಾರ್ಥ ‘ಗುರು ಗೋಪೀನಾಥ ನಟನಗ್ರಾಮಂ’ ಸ್ಥಾಪಿಸಿದೆಯಲ್ಲದೆ ತಿರುವನಂತಪುರದಲ್ಲಿ ಅವರ ಸ್ಮಾರಕವನ್ನು ನಿರ್ಮಿಸಿದೆ. ೨೦೦೮ರ ವರ್ಷದಲ್ಲಿ ಅವರ ಜನ್ಮ ಶತಾಬ್ಧಿ ವರ್ಷವನ್ನು ಸಾಂಸ್ಕೃತಿಕ ವಿಜ್ರಂಭಣೆಯಿಂದ ಆಚರಿಸಿತು. ವರ್ಗ: ಕಥಕ್ಕಳಿ ವರ್ಗ: ನೃತ್ಯ ಕಲಾವಿದರು ವರ್ಗ: ಕಥಕ್ಕಳಿ ಕಲಾವಿದರು
ಸಾಮ್ಯುಲ್ ಡೆನಿಯಲ್
ಸಾಮ್ಯುಲ್ ಡೆನಿಯಲ್ (೧೫೬೨-೧೪ ಆಕ್ಟೊಬರ್ ೧೬೧೯) ಇಂಗ್ಲೀಶ್ ಕವಿ ಮತ್ತು ಸಾಹಿತಿ, ಡೆನಿಯಲ್ ಸಾಮರ್‍ಸೆಟ್‍ನಲ್ಲಿನ ಟಾಂಟೋನ್ ಎಂಬ ಸ್ಥಳದಲ್ಲಿ ಜನಿಸಿದ್ದಾನೆ.
ವರ್ಗ:ಸಾಹಿತಿಗಳು ವರ್ಗ:ಆಂಗ್ಲ ಭಾಷೆಯ ಲೇಖಕರು
ರಾಬರ್ಟ್ ಹೆರಿಕ್
ರಾಬರ್ಟ್ ಹೆರಿಕ್ ೨೪-೦೮-೧೫೯೧ ರಂದು ಲಂಡನಿನ್ನಲ್ಲಿ ಜನಿಸಿದನು. ಇವನ ತಂದೆ ನಿಕೊಲಸ್ ಹೆರಿಕ್ ಹಾಗೂ ತಾಯಿ ಜೂಲಿಯ ಸ್ಟೋನ್.ರಾಬರ್ಟ್ ಹೆರಿಕ್ ಒಂದು ವರುಶದ ಮಗುವಿರುವಾಗಲೆ ಇವನ ತಂದೆ ತೀರಿಕೊಂಡರು.
ಬಾಲ್ಯ ಮತ್ತು ಜೀವನ
ಹೆರಿಕ್ ತನ್ನ ೨೨ನೇ ವಯಸಿನಲ್ಲಿ ಮೆಟ್ರೀಕೂಲೇಶನ್ ಶಿಕ್ಷಣವನ್ನು ಸೆಂಟ್.ಜಾನ್ ಕಾಲೇಜಿನಲ್ಲಿ ಮುಗಿಸಿದನು. ಇವನು ತನ್ನ ಶಿಕ್ಶಣ ಅವಧಿಯಲ್ಲಿಯೇ 'ಉದಯೊನ್ಮುಖ ಕವಿ' ಯಾಗಿ ಹೊರಹೊಮ್ಮುತ್ತಾನೆ. ಇವನ ಸಮಕಾಲೀನ ಕವಿಗಳೆಂದರೆ ಜಾರ್ಜ್ ಹರ್ಬರ್ಟ್,ಸರ್ ಜಾನ್ ಸಕ್ಲಿಂಗ್ ಮುಂತಾದವರು. ರಾಬರ್ಟ್ ಹೆರಿಕ್ ಕೆವಿಲಿಯರ್ ಕವಿಗಳ ಗುಂಪಿಗೆ ಸೇರುತ್ತಾನೆ. ಕೆವಿಲಿಯರ್ ಕವಿಗಳು ಎಂದರೆ ಆಂಗ್ಲ ನಾಗರೀಕ ಯುದ್ದದಲ್ಲಿ ದೊರೆ ಮೊದಲನೇ ಚಾರ್ಲ್ಸ್ ಇವನಿಗೆ ಬೆಂಬಲ ನೀಡಿದ ಕವಿಗಳನ್ನ ಕೆವಿಲಿಯರ್ ಕವಿಗಳು ಎಂದು ಕರೆಯುತ್ತಾರೆ. ಈ ರೀತಿ ಬೆಂಬಲ ನೀಡಿದಂತಹ ಕವಿಗಳಲ್ಲಿ ರಾಬರ್ಟ್ ಹೆರಿಕ್ಕ್ ಸಹ ಒಬ್ಬನು ಆದ್ದರಿಂದ ಇವನನ್ನು ಕೆವಿಲಿಯರ್ ಕವಿ ಎಂದು ಕರೆಯುತ್ತಾರೆ. ರಾಬರ್ಟ್ ಹೆರಿಕ್ 'ಸನ್ಸ್ ಆಫ ಬೆನ್' ಸದಸ್ಯರಲ್ಲಿ  ಪ್ರಮುಖನಾದವನು.ಹೆರಿಕ್ ಬೆನ್ ಜಾನ್ಸನ್‍ನಿಂದ ಹೆಚ್ಛು ಪ್ರಭಾವಕ್ಕೆ  ಒಳಗಾಗುತ್ತಾನೆ ಹಾಗೂ ಇವನು ಬೆನ್ ಜಾನ್ಸನ್ ಮಾದರಿಯನ್ನು ಮತ್ತು ಕ್ಲಾಸಿಕಲ್ ರೊಮನ್ ಬರಹಗಾರರನ್ನು  ಹೆಚ್ಛು ಅನುಸರಿಸುತ್ತಿದ್ದನು.
ನಿಧನ
ಹೆರಿಕ್ ತನ್ನ ೮೩ನೇ ವಯಸ್ಸಿನಲ್ಲಿ ೧೫-೧೦-೧೬೭೪ ರಂದು ವಿಧಿವಶನಾದನು.
ಬಾಹ್ಯ ಸಂಪರ್ಕಗಳು
ವರ್ಗ:ಕವಿಗಳು ವರ್ಗ:ಆಂಗ್ಲ ಭಾಷೆಯ ಲೇಖಕರು
ಕೆ. ಎಸ್. ನರಸಿಂಹಸ್ವಾಮಿ
'''ಕೆ. ಎಸ್. ನರಸಿಂಹಸ್ವಾಮಿ, ಕನ್ನಡಿಗರ ಪ್ರೇಮಕವಿ,ಕನ್ನಡಿಗರ ಅತ್ಯಂತ ಪ್ರೀತಿಯ ಕವನಸಂಕಲನಗಳಲ್ಲೊಂದಾದ, ಮೈಸೂರು ಮಲ್ಲಿಗೆ'''ಯ ಕರ್ತೃ. (ಜನವರಿ ೨೬ ೧೯೧೫-ಡಿಸೆಂಬರ್ ೨೮ ೨೦೦೩) 'ಮೈಸೂರು ಮಲ್ಲಿಗೆ', ಕೆ.ಎಸ್.ನರಸಿಂಹಸ್ವಾಮಿಯವರ ಮೊದಲ ಕವನ ಸಂಕಲನವಾಗಿದೆ. ಇದು ಮನೆ ಮನೆಯ ಮಾತಾಗಿ, ಕಾವ್ಯವಾಗಿ, ಹಾಡಾಗಿ ಹರಿದಿದೆ. ಇದುವರೆವಿಗೂ ಇಪ್ಪತ್ತೈದಕ್ಕೂ ಹೆಚ್ಚು ಬಾರಿ ಮುದ್ರಣ ಭಾಗ್ಯ ಪಡೆದಿದೆ. ಕನ್ನಡದ ಕೆಲವೇ ಕೃತಿಗಳಿಗೆ ಇಂಥ ಮರು ಮುದ್ರಣದ ಭಾಗ್ಯ- ಆಧುನಿಕ ಕನ್ನಡ ಕಾವ್ಯ ಹಲವು ರೂಪಗಳನ್ನು ಪಡೆಯುತ್ತಾ ಬಂದಿದೆ. ಹಲವು ಸಾಹಿತ್ಯ ಚಳುವಳಿಗಳು ಬಂದುಹೋಗಿವೆ. ಕೆಎಸ್‌ನ ಎಲ್ಲ ಕಾಲಕ್ಕೂ ಸಲ್ಲುವ ಜನಪ್ರೀತಿಯ ಕಾವ್ಯ ಕೃಷಿಗೆ ದೊಡ್ಡ ಹೆಸರು. ಕವಿ ವಿಮರ್ಶಕ ಡಾ. ಎಚ್. ಎಸ್. ವೆಂಕಟೇಶಮೂರ್ತಿ ಅವರು ಕೆಎಸ್‌ನ ಬಗ್ಗೆ ಬರೆಯುತ್ತ ``ನವೋದಯದ ಕಾವ್ಯ ಸಂದರ್ಭದಲ್ಲಿ ಹೆಸರು ಮಾಡಿದ್ದ ಈ ಕವಿ ತಮ್ಮ  ಸುಕುಮಾರ ಜಗತ್ತಿನಿಂದ, ನಿಷ್ಠುರವಾದ ಬದುಕಿನ ಸಂದರ್ಭಕ್ಕೆ  ಹೊರಳಿದ್ದು `ಶಿಲಾಲತೆ'ಯಲ್ಲಿ. ಆದ್ದರಿಂದ ಸಂಗ್ರಹಕ್ಕೆ ಒಂದು ಐತಿಹಾಸಿಕ ಮಹತ್ವವಿದೆ" -ಎಂದು ದಾಖಲಿಸಿದ್ದಾರೆ. ಜೊತೆಗೆ ಮೈಸೂರು ಮಲ್ಲಿಗೆಯ ಕವಿತೆಯ ಭಾಷೆ, ವಸ್ತು, ಲಯಗಳ ಮೇಲೆ ಇಂಗ್ಲಿಷ್ ಗೀತೆಗಳ ಪ್ರಭಾವವನ್ನು ಗುರುತಿಸಬಹುದು ಎಂದು ಡಾ. ಹೆಚ್.ಎಸ್.ವಿ. ಗುರ್ತಿಸಿದ್ದಾರೆ.
ಜನನ,ವೃತ್ತಿಜೀವನ
ಕೆಎಸ್‌ನ,{"ಕಿಕ್ಕೇರಿ ಸುಬ್ಬರಾವ್ ನರಸಿಂಹಸ್ವಾಮಿ"}, ಮಂಡ್ಯ ಜಿಲ್ಲೆಯ ಕೃ‌ಷ್ಣರಾಜಪೇಟೆ ತಾಲ್ಲೂಕಿನ ಕಿಕ್ಕೇರಿಯಲ್ಲಿ ಜನಿಸಿದರು. ಮೈಸೂರಿನಲ್ಲಿ ಇಂಟರ್ ಮೀಡಿಯಟ್ ಹಾಗೂ ಬೆಂಗಳೂರಿನಲ್ಲಿ ಸೆಂಟ್ರಲ್ ಕಾಲೇಜಿನಲ್ಲಿ ಬಿ.ಎ ; (ಅಪೂರ್ಣ) ವ್ಯಾಸಂಗ ಮಾಡಿದರು ೧೯೩೭ರಲ್ಲಿ ಸರಕಾರಿ ಸೇವೆಗೆ ಸೇರಿ ೧೯೭೦ರಲ್ಲಿ ನಿವೃತ್ತರಾದರು. ಮೈಸೂರು ಮಲ್ಲಿಗೆಯ ಕವಿತೆಗಳನ್ನು ಭಾವಗೀತೆಗಳ ಮೂಲಕ ಹಾಡಿ ಜನಪ್ರಿಯ ಮಾಡಿದಂತೆ ಆ ಕೃತಿಯನ್ನು ಅಪಾರ ಸಂಖ್ಯೆಯ ಓದುಗರೂ ಕೊಂಡು ಓದಿರುವುದು ಹೆಗ್ಗಳಿಕೆ. ಕೆಲವು ವರ್ಷಗಳ ಹಿಂದೆ ಇದೇ ಹೆಸರಿನಿಂದ ಚಲನಚಿತ್ರವೂ ನಿರ್ಮಾಣವಾಗಿದೆ. ನಾನು ಬರೆದ ಕವಿತೆಗಳು ಪ್ರೇಮ ಕವಿತೆಗಳಲ್ಲ, ದಾಂಪತ್ಯ ಕವಿತೆಗಳೆಂದು ಕೆಎಸ್‌ನ ಹೇಳಿಕೊಂಡಿದ್ದಾರೆ. ಮೈಸೂರು ಮಲ್ಲಿಗೆಯಲ್ಲಿ ಬಹುತೇಕ ಕವಿತೆಗಳು ದಾಂಪತ್ಯ ಗೀತೆಗಳೇ ಆಗಿವೆ. ನವಿಲೂರು, ಹೊನ್ನೂರು ಮೊದಲಾದವು ಗ್ರಾಮ ಬದುಕಿನ ನೆಲೆಗಳು. ಮಣ್ಣಿನ ವಾಸನೆಯ ಅಪ್ಪಟ ಕವಿತೆಗಳನ್ನು ಕೆಎಸ್‌ನ ನೀಡಿದ್ದಾರೆ. ಐರಾವತ, ದೀಪದ ಮಲ್ಲಿ, ಉಂಗುರ, ಇರುವಂತಿಗೆ, ಶಿಲಾಲತೆ, ಮನೆಯಿಂದ ಮನೆಗೆ, ತೆರೆದ ಬಾಗಿಲು, ನವಪಲ್ಲವ ಮುಂತಾದ ಕವನಗಳು ಹೊರಬಂದಿವೆ. "ಮಲ್ಲಿಗೆಯ ಮಾಲೆ" ಸಮಗ್ರ ಕವಿತೆಯ ಸಂಕಲನ. ಸಮಗ್ರ ಸಂಕಲನ ಬಂದರೂ ಈಚೆಗೆ `ಸಂಜೆ ಹಾಡು' ಎಂಬ ಹೊಸ ಕಾವ್ಯ ಹೊರಬಂದಿದೆ.
ಕಾವ್ಯ ಇವರ ಪ್ರಮುಖ ಕೃಷಿ ಆದರೂ ಗದ್ಯದಲ್ಲೂ ಕೃಷಿ ಮಾಡಿದ್ದಾರೆ. ಮಾರಿಯಕಲ್ಲು, ಉಪವನ, ದಮಯಂತಿ ಪ್ರಮುಖ ಕೃತಿಗಳು. ಅಲ್ಲದೆ ಹಲವು ಅನುವಾದಿತ ಕೃತಿಗಳೂ ಬಂದಿವೆ. ಮೋಹನ ಮಾಲೆ, ನನ್ನ ಕನಸಿನ ಭಾರತ, ಪ್ರಪಂಚದ ಬಾಲ್ಯದಲ್ಲಿ, ಮೀಡಿಯಾ, ಸುಬ್ರಮಣ್ಯ ಭಾರತಿ, ಮಾಯಾಶಂಖ ಮತ್ತು ಇತರ ಕತೆಗಳು, ಅನುವಾದಿತ ಕೃತಿಗಳು.
ಆಯ್ದ ಕವನಗಳು
ಚೆಲುವು
ಮಾತು ಮುತ್ತು
ನಿಲ್ಲಿಸದಿರೆನ್ನ ಪಯಣವನು
ದೀಪದ ಮಲ್ಲಿ
ಬಾರೆ ನನ್ನ ಶಾರದೆ
ರಾಯರು ಬಂದರು
ಬಳೇಗಾರ ಚೆನ್ನಯ್ಯ ಬಾಗಿಲಿಗೆ ಬಂದಿಹನು
ನಮ್ಮುರು ಚೆಂದವೋ ನಿಮ್ಮೂರು ಚೆಂದವೋ
ಸಿರಿಗಿರಿಯ ನೀರಿನಲಿ ಬಿರಿದ ತಾವರೆಯಲ್ಲಿ
ನಿನ್ನ ಪ್ರೇಮದ ಪರಿಯೆ
ಹಕ್ಕಿಯ ಹಾಡಿಗೆ ತಲೆದೂಗುವ ಹೂ
ಉಲ್ಲೇಖ
<References />
ಬಾಹ್ಯಸಂಪರ್ಕಗಳು
ವರ್ಗ:ಕನ್ನಡ ಸಾಹಿತ್ಯ ಕೆ.ಎಸ್.ನರಸಿಂಹಸ್ವಾಮಿ ವರ್ಗ:ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು ವರ್ಗ:ಪಂಪ ಪ್ರಶಸ್ತಿ ಪುರಸ್ಕೃತರು
ಮೂಳೆ ಮುರಿತ(Bone fracture)
ಮೂಳೆ ಮುರಿತ (FRX  ಅಥವಾ Fx, Fx , ಅಥವಾ #  ಎಂದು ಸಂಕ್ಷಿಪ್ತಗೊಳಿಸಲಾಗಿದೆ) ಎಂಬುದು, 'ಮೂಳೆಯ ಸತತ ಜೋಡಣೆಯಲ್ಲಿ ಉಂಟಾಗುವ ಮುರಿತ ಎನ್ನಲಾದ ವೈದ್ಯಕೀಯ ಸ್ಥಿತಿ. ಬಹಳ ಬಲವಾದ ಏಟು ಅಥವಾ ಒತ್ತಡದಿಂದ ಮೂಳೆ ಮುರಿಯಬಹುದು. ಅಲ್ಲದೆ, ಅಸ್ಥಿರಂಧ್ರತೆ (osteoporosis), ಮೂಳೆಯ ಕ್ಯಾನ್ಸರ್ (cancer) ಅಥವಾ ಅಪೂರ್ಣ ಅಸ್ಥಿಸೃಷ್ಟಿ (osteogenesis imperfecta) ಮುಂತಾದ ಮೂಳೆಗಳನ್ನು ದುರ್ಬಲಗೊಳಿಸುವ ವೈದ್ಯಕೀಯ ಸ್ಥಿತಿಗಳ ಫಲವಾಗಿ ಸಣ್ಣ ಗಾಯದಿಂದ ಮೂಳೆ ಮುರಿಯಬಹುದು. ಇಂತಹ ಸ್ಥಿತಿಗಳನ್ನು ರೋಗಶಾಸ್ತ್ರೀಯ ಮೂಳೆ ಮುರಿತ ಎಂದು ಸೂಕ್ತವಾಗಿ ಹೇಳಬಹುದು.
ಇಂಗ್ಲಿಷ್‌ ಭಾಷೆಯಲ್ಲಿ broken bone ಅಥವಾ bone break  ಎರಡೂ ಸಹ ಮೂಳೆ ಮುರಿತಕ್ಕೆ ಸಮಾನ ಆಡುಮಾತಾಗಿದ್ದರೂ, 'ಮುರಿತ (break) ' ಎಂಬುದು ವಿಧ್ಯುಕ್ತ ಅಸ್ಥಿಚಿಕಿತ್ಸೆಯ ಉಕ್ತಿಯಲ್ಲ.
ಅಸ್ಥಿಚಿಕಿತ್ಸೆ
ಎಲ್ಲಾ ಮೂಳೆ ಮುರಿತಗಳನ್ನು ಕೆಳಕಂಡಂತೆ ಸ್ಥೂಲವಾಗಿ ವಿವರಿಸಬಹುದು: (ರಕ್ತದಿಂದ ತುಂಬಿದ ಊತ) ಗಾಳಿಗೆ ಒಡ್ಡಿ, ಮೂಳೆಯು ಸೋಂಕಿಗೀಡಾಗಬಹುದು. ತೆರೆದ ಗಾಯಗಳು ಸೋಂಕಿಗೀಡಾಗುವ ಹೆಚ್ಚಿನ ಅಪಾಯವನ್ನು ಉಂಟುಮಾಡುತ್ತದೆ. ಮೂಳೆ ಮುರಿತದ ಆರೈಕೆಯಲ್ಲಿ ಮೂಳೆ ಸ್ಥಳಾಂತರಣ (fracture gap) ಹಾಗೂ ಮೂಳೆ ಮುರಿತದ ಕೋನೀಯ ಸ್ಥಿತಿಯನ್ನು(angulation) ಪರಿಗಣನೆಗೆ ತೆಗೆದುಕೊಳ್ಳಬೇಕು. ಮೂಳೆ ಮುರಿತದ ಕೋನೀಯ ಸ್ಥಿತಿ ಅಥವಾ ಸ್ಥಳಾಂತರಣದ ಪ್ರಮಾಣ ಬಹಳ ಹೆಚ್ಚಾಗಿದ್ದಲ್ಲಿ, ಮೂಳೆಯ ಸರಿಜೋಡಣೆ( ಕೈಯ ಪರಿಣತ ಬಳಕೆ)ಅಗತ್ಯವಿದೆ. ವಯಸ್ಕರಲ್ಲಿ, ಆಗಾಗ್ಗೆ ಶಸ್ತ್ರಚಿಕಿತ್ಸೆಯ ಅಗತ್ಯವಾಗಬಹುದು. ಸ್ಥಳಾಂತರಣ ಅಥವಾ ಕೋನೀಯ ಸ್ಥಿತಿಯ ಮೂಳೆಮುರಿತಗಳಿಗೆ ಹೋಲಿಸಿದರೆ, ಈ ಗಾಯಗಳು ಗುಣವಾಗಲು ಬಹಳ ಸಮಯ ಹಿಡಿಯುತ್ತದೆ.
ಸಂಕೋಚನ ಮೂಳೆ ಮುರಿತ ವು ಇನ್ನೊಂದು ವಿಧದ ಮೂಳೆ ಮುರಿತವಾಗಿದೆ. ಇದು ಸಾಮಾನ್ಯವಾಗಿ ಬೆನ್ನು ಮೂಳೆಯಲ್ಲಿ ಸಂಭವಿಸುತ್ತದೆ. ಉದಾಹರಣೆಗೆ, ಬೆನ್ನುಹುರಿಯ ಮೂಳೆಯ ಮುಂಭಾಗವು ಅಸ್ಥಿರಂಧ್ರತೆಯ ಕಾರಣ ಕುಸಿದಾಗ ಸಂಕೋಚನ ಮೂಳೆ ಮುರಿತ ಸಂಭವಿಸುವುದು (ಅಸ್ಥಿರಂಧ್ರತೆಯೆಂದರೆ ಮೂಳೆಗಳು ದುರ್ಬಲಗೊಂಡು, ನೋವು ಸಹಿತ ಅಥವಾ ನೋವಿಲ್ಲದೆ ಮುರಿತಕ್ಕೆ ಒಡ್ಡಿಕೊಳ್ಳುವ ಒಂದು ವೈದ್ಯಕೀಯ ಸ್ಥಿತಿ).
ಮೂಳೆ ಮುರಿತಗಳಲ್ಲಿ ಇತರೆ ರೀತಿಗಳು ಕಳಕಂಡಂತಿವೆ:
OTA ವರ್ಗೀಕರಣ
'ಅಸ್ಥಿಶಾಸ್ತ್ರೀಯ ಅಘಾತ ಚಿಕಿತ್ಸಾ ಒಕ್ಕೂಟ' ಎಂಬ ಮೂಳೆ ಶಸ್ತ್ರಚಿಕಿತ್ಸಾ ತಜ್ಞರ ಒಕ್ಕೂಟವು ಮುಲ್ಲರ್‌ ಮತ್ತು ಎಓ ಪ್ರತಿಷ್ಠಾನದ ವರ್ಗೀಕರಣವನ್ನು ಅಳವಡಿಸಿಕೊಂಡು ನಂತರ ಅದನ್ನು ವಿಸ್ತರಿಸಿತು. ಗಾಯವನ್ನು ನಿಖರವಾಗಿ ವಿವರಿಸಿ ಚಿಕಿತ್ಸೆಗೆ ಮಾರ್ಗದರ್ಶನ ನೀಡಲು ('ದಿ ಕಾಂಪ್ರಹೆನ್ಸಿವ್ ಕ್ಲ್ಯಾಸಿಫೀಕೇಷನ್‌ ಆಫ್‌ ದಿ ಲಾಂಗ್‌ ಬೋನ್ಸ್'‌) ಎಂಬ ವಿಸ್ತಾರವಾದ ವರ್ಗೀಕರಣ ವ್ಯವಸ್ಥೆಯನ್ನು ಬಳಸಲಾಗಿದೆ. ಈ ಸಂಹಿತೆಯಲ್ಲಿ ಐದು ಭಾಗಗಳಿವೆ: (1) ಹೆಗಲಮೂಳೆ‌ (Humerus), (2) ಮುಂದೋಳಿನಲ್ಲಿ ಕಡಿಮೆ ಉದ್ದದ ದಪ್ಪ ಮೂಳೆ‌ (Radius)/ಮುಂದೋಳಿನ ಒಳಪಾರ್ಶ್ವದ ಎಲುಬು (Ulna), (3) ತೊಡೆಯೆಲುಬು (Femur), (4) ಮೊಳಕಾಲು ಮೂಳೆ (Tibia)/ಮೊಳಕಾಲಿನ ಕೆಳಗಿರುವ ಎರಡು ಮೂಳೆಗಳಲ್ಲಿ ತೆಳುವಾದ ಮೂಳೆ (Fibula), (5) ಬೆನ್ನೆಲುಬು (Spine), (6) ಶ್ರೋಣಿ ಕುಹರ (Pelvis), (24) ಮಣಿಕಟ್ಟು (Carpus), (25) ಹಸ್ತಮಧ್ಯದ ಮೂಳೆಗಳು (Metacarpals), (26) ಕೈಬೆರಳೆಲುಬು (Phalanx - Hand), (72) ಮೊಣಕಾಲು ಮೂಳೆಗೆ ಆಧಾರವಾಗಿರುವ ಕಾಲಿನ ಹರಡೆಲುಬು (Talus), (73) ಕ್ಯಾಕೆನಿಯಸ್‌ (Calcaneus), (74) ಅಂಗೈ ಅಥವಾ ಅಂಗಾಲಿನ ದೋಣಿಯಾಕಾರದ ಮೂಳೆ (Navicular), (75) ಬೆಣೆಯಾಕಾರದ ಮೂಳೆ (Cuneiform), (76) ಘನಾಭ ಮೂಳೆ (Cuboid), (80) ಲಿಸ್‌ಫ್ರ್ಯಾಂಕ್‌ (LisFranc), (81) ಪಾದಪಂಚಾಸ್ಥಿಗಳು (Metatarsals), (82) ಕಾಲ್ಬೆರಳೆಲುಬು (Phalanx - Foot), (45) ಮಂಡಿಚಿಪ್ಪು (Patella), (06) ಕೊರಳೆಲುಬು (Clavicle), (09) ಸ್ಕಂಧಾಸ್ಥಿ (Scapula)
ಚಿಹ್ನೆಗಳು ಹಾಗೂ ರೋಗ ಲಕ್ಷಣಗಳು
ಮೂಳೆಯಲ್ಲಿನ ಅಂಗಾಂಶಗಳು ಯಾವುದೇ ಸಂವೇದನಾ ಗ್ರಾಹಕ (ನೊಸಿಸೆಪ್ಟರ್)‌ ಹೊಂದಿರದಿದ್ದರೂ, ಹಲವು ಕಾರಣಗಳಿಂದಾಗಿ ಮೂಳೆ ಮುರಿತವು ಯಾತನಾಮಯವಾಗಿದೆ:
ರೋಗಶರೀರಶಾಸ್ತ್ರ
ಪೆಟ್ಟಾದ ಮೂಳೆ ಮತ್ತು ಸುತ್ತಮುತ್ತಲ ಅಂಗಾಂಶಗಳಲ್ಲಿ ರಕ್ತಸ್ರಾವವಾಗಿ, ಮೂಳೆ ಮುರಿತದ ಸ್ಥಳದಲ್ಲಿ ರಕ್ತ ತುಂಬಿದ ಊತ ವುಂಟಾದಾಗ ಮೂಳೆ ಮುರಿತ ಗುಣವಾಗುವ ಸಹಜ ಪ್ರಕ್ರಿಯೆ ಆರಂಭವಾಗುತ್ತದೆ. ರಕ್ತವು ಹೆಪ್ಪುಗಟ್ಟಿ, ಮೂಳೆ ಮುರಿದ ಭಾಗಗಳ ನಡುವೆ ಗೆಡ್ಡೆ ಕಟ್ಟುವುದು. ಕೆಲವು ದಿನಗಳೊಳಗೆ, ಆ ರಕ್ತ ಗೆಡ್ಡೆಯ ಲೋಳೆಯಂತಹ ಜೈವಿಕ ಪದಾರ್ಥದೊಳಗೆ ರಕ್ತ ನಾಳಗಳು ಬೆಳೆದುಕೊಳ್ಳುತ್ತವೆ. ಹೊಸ ರಕ್ತ ನಾಳಗಳು ಈ ಸ್ಥಳಕ್ಕೆ ಭಕ್ಷಕ ಕೋಶಗಳನ್ನು ತರುತ್ತವೆ. ಇವು ಅನಗತ್ಯ ವಸ್ತುಗಳನ್ನು ಕ್ರಮೇಣ ತೆಗೆದುಬಿಡುತ್ತವೆ. ರಕ್ತ ನಾಳಗಳು ನಾಳಗಳ ಒಳಗೋಡೆಗಳಲ್ಲಿ ಫೈಬ್ರೊಬ್ಲಾಸ್ಟ್ ಜೀವಕೋಶಗಳನ್ನು ಗ‌ಳನ್ನು ತರುತ್ತವೆ. ಇವು ಸಂಖ್ಯೆಗಳಲ್ಲಿ ಹೆಚ್ಚಾಗಿ ಕಾಲಜನ್ ಪ್ರೊಟೀನ್‌ ನಾರುಗಳು ರಚನೆಯಾಗುತ್ತವೆ. ಈ ರೀತಿ, ರಕ್ತ ಹೆಪ್ಪುಗಟ್ಟುವಿಕೆಯ ಸ್ಥಳದಲ್ಲಿ ಕಲಾಜನ್ ಪ್ರೋಟೀನ್ ಮ್ಯಾಟ್ರಿಕ್‌ನಿಂದ ಬದಲಾಗುತ್ತದೆ. ಕಲಾಜನ್‌(ಅಂಟುಜನಕ) ರಬ್ಬರಿನಂತಿರುವ ಸ್ಥಾಯಿತ್ವದಿಂದಾಗಿ, ಬಲ ಪ್ರಯೋಗಿಸದಿದ್ದಲ್ಲಿ, ಮೂಳೆಯ ಭಾಗಗಳು ಸ್ಚಲ್ಪಮಟ್ಟಕ್ಕೆ ಮಾತ್ರ ಕದಲಲು ಅವಕಾಶ ನೀಡುತ್ತವೆ.
ಈ ಹಂತದಲ್ಲಿ, ಕೆಲವೊ ಫೈಬ್ರೊಬ್ಲಾಸ್ಟ್‌ಗಳು ಕರಗಿಸಲಾಗದ ಹರಳುಗಳ ರೂಪದಲ್ಲಿ ಮೂಳೆಯ ದ್ರವ್ಯ (ಕ್ಯಾಲ್ಸಿಯಮ್‌ ಹೈಡ್ರಾಕ್ಸಿಅಪೆಟೈಟ್‌) ಅಳವಡಿಸುತ್ತವೆ. ಕಲಾಜನ್(ಅಂಟುಜನಕ) ದ್ರವ್ಯದ ಖನಿಜೀಕರಣವು ಇದನ್ನು ದೃಢಗೊಳಿಸಿ, ಮೂಳೆಯನ್ನಾಗಿ ರೂಪಾಂತರಗೊಳಿಸುತ್ತದೆ. ವಾಸ್ತವವಾಗಿ, ಮೂಳೆಯು ನಿಜಕ್ಕೂ ಖನಿಜೀಕರಿಸಲಾದ ಕಲಾಜನ್ ದ್ರವ್ಯವಾಗಿದೆ. ಮೂಳೆಯಿಂದ ಖನಿಜವನ್ನು ಕರಗಿಸಿದ್ದಲ್ಲಿ, ಅದು ರಬ್ಬರಿನಂತಾಗುತ್ತದೆ. ಗುಣವಾಗುತ್ತಿರುವ ಮೂಳೆಯ ಗಂಟುಮೂಳೆಯು ಕ್ಷ-ಕಿರಣಗಳಲ್ಲಿ ಎದ್ದುಕಾಣುವಂತಾಗಲು, ವಯಸ್ಕರಲ್ಲಿ ಸರಾಸರಿಯಾಗಿ ಆರು ವಾರಗಳು ಹಾಗೂ ಮಕ್ಕಳಲ್ಲಿ ಇನ್ನೂ ಕಡಿಮೆ ಸಮಯದಲ್ಲಿ ಸರಾಸರಿ ಸಾಕಷ್ಟು ಖನಿಜೀಕರಣಗೊಳ್ಳುತ್ತದೆ. ಈ ಆರಂಭಿಕ 'ಹೆಣೆಯಲಾದ' ಮೂಳೆಯು, ಪರಿಪಕ್ವಮೂಳೆಯ ದೃಢ ಯಾಂತ್ರಿಕ ಗುಣಗಳನ್ನು ಹೊಂದಿರುವುದಿಲ್ಲ. ಹೊಸರೂಪ ನೀಡುವ ವಿಧಾನದ ಮೂಲಕ ಹೆಣೆಯಲಾದ ಮೂಳೆಯ ಸ್ಥಳದಲ್ಲಿ ಪರಿಪೂರ್ಣ ತೆಳುಪೊರೆಗಳಾಗಿ ಜೋಡಿಸಿದ ಮೂಳೆಯು ಬದಲಾಗುತ್ತದೆ.
ಈ ಇಡೀ ಪ್ರಕ್ರಿಯೆಗೆ ಸುಮಾರು 18 ತಿಂಗಳುಗಳಾಗಬಹುದು. ಆದರೆ ವಯಸ್ಕರಲ್ಲಿ, ಮೂಳೆ ಮುರಿತದ ಮೂರು ತಿಂಗಳುಗಳ ನಂತರ, ಗುಣವಾಗುತ್ತಿರುವ ಮೂಳೆಯ ಬಲವು ಸಹಜ ಮಟ್ಟದ 80%ರಷ್ಟಿರುತ್ತದೆ.
ಹಲವು ಕಾರಣಗಳು ಮೂಳೆ ಗುಣವಾಗುವ ಪ್ರಕ್ರಿಯೆಗೆ ನೆರವಾಗಬಹುದು ಅಥವಾ ಅಡ್ಡಿಯಾಗಬಹುದು. ಉದಾಹರಣೆಗೆ, ನಿಕೊಟಿನ್‌ನ ಯಾವುದೇ ರೂಪವು ಮೂಳೆ ಗುಣವಾಗುವ ಪ್ರಕ್ರಿಯೆಯನ್ನು ನಿಧಾನಗೊಳಿಸುತ್ತದೆ. ಕ್ಯಾಲ್ಸಿಯಮ್‌ ಹಾಗೂ ತಕ್ಕಮಟ್ಟದ ಪೌಷ್ಟಿಕ ಆಹಾರ ಸೇವಿಸುವಿಕೆಯಿಂದ ಮೂಳೆ ಗುಣವಾಗುವುದನ್ನು ತ್ವರಿತಗೊಳಿಸಬಹುದು. ಮೂಳೆಯು ಬಾರವನ್ನು ಸಹಿಸಿಕೊಳ್ಳುವುದಕ್ಕೆ ಸಾಕಷ್ಟು ಗುಣವಾದ ನಂತರ ಅದರ ಮೇಲೆ ಭಾರ ಬಿಡುವಂತಹ ಒತ್ತಡಗಳು ಸಹ ಮೂಳೆಯ ಬಲವನ್ನು ಹೆಚ್ಚಿಸುತ್ತದೆ. ಮೂಳೆಯ ಚೂರುಗಳು ಸ್ನಾಯುಗಳಲ್ಲಿ ಹುದುಗಿಕೊಂಡು ಬಹಳಷ್ಟು ನೋವು ಉಂಟಾಗಬಹುದು. ಉರಿಯೂತ ರೋಧಕ ಔಷಧಗಳು (NSAID) ಮೂಳೆ ಗುಣವಾಗುವ ವೇಗವನ್ನು ನಿಧಾನಿಸುತ್ತವೆ ಎಂಬ ಸೈದ್ಧಾಂತಿಕ ತಳಮಳ ವ್ಯಕ್ತವಾದರೂ, ಸರಳ ಮೂಳೆ ಮುರಿತಗಳಲ್ಲಿ ಇಂತಹ ನೋವಳಿಕೆಯ ಮದ್ದುಗಳನ್ನು ಬಳಸದಿರಲು ಯಾವುದೇ ಕಾರಣವಿಲ್ಲ.
ರೋಗನಿರ್ಣಯ
ಮೂಳೆಮುರಿತದ ಇತಿಹಾಸ ಮತ್ತು ಮೂಳೆ ಮುರಿದಿರುವ ಭಾಗದ ದೈಹಿಕ ಪರೀಕ್ಷೆಗಳ ಆಧಾರದ ಮೂಳೆಮುರಿತವನ್ನು ವೈದ್ಯಶಾಸ್ತ್ರೀಯವಾಗಿ ರೋಗನಿರ್ಣಯ ಮಾಡಬಹುದು.
ಕ್ಷ-ಕಿರಣವೊಂದೇ ಸಾಲದು ಎಂಬ ಪರಿಸ್ಥಿತಿಗಳಲ್ಲಿ ಕಂಪ್ಯೂಟೆಡ್‌‌ ತಲಲೇಖನ (ಸಿಟಿ ಸ್ಕ್ಯಾನ್) ನಡೆಸಬಹುದಾಗಿದೆ.
ನೋವು ನಿವಾರಣೆ
ಮಕ್ಕಳ ತೋಳು ಮೂಳೆ ಮುರಿತಗಳಲ್ಲಿ, ಅಸಿಟಮಿನೊಫೆನ್‌ ಮತ್ತು ಕೊಡೀನ್‌ ಸಂಯುಕ್ತದಷ್ಟೇ, ಐಬ್ಯುಪ್ರೊಫೆನ್‌ ಸಹ ಪರಿಣಾಮಕಾರಿ ಎಂದು ತಿಳಿದುಬಂದಿದೆ.
ನಿಶ್ಚಲತೆ
ಮೂಳೆ ಗುಣವಾಗುವಿಕೆಯು ಆಗಾಗ್ಗೆ ಸಂಭವಿಸುವ ಸಹಜ ಪ್ರಕ್ರಿಯೆಯಾಗಿರುವುದರಿಂದ, ಮೂಳೆ ಮುರಿತದ ಚಿಕಿತ್ಸೆಯು ಮೂಳೆ ಗುಣವಾದ ಮೇಲೆ, ಅದರ ಪರಿಪೂರ್ಣ ಬಳಕೆ ಯನ್ನು ಖಾತರಿಪಡಿಸುವ ಗುರಿ ಹೊಂದಿರುತ್ತದೆ. ಸಾಮಾನ್ಯವಾಗಿ, ಮುರಿದ ಮೂಳೆ ಚೂರುಗಳನ್ನು (ಅಗತ್ಯವಿದ್ದಲ್ಲಿ) ತಮ್ಮ ಸಹಜ ಸ್ಥಾನಗಳಲ್ಲಿ ಮರುಸ್ಥಾಪಿಸಿ, ಮೂಳೆ ಗುಣವಾಗುವವರೆಗೂ ಅದೇ ಸ್ಥಾನಗಳನ್ನು ಕಾಯ್ದುಕೊಳ್ಳುವ ಮೂಲಕ ಮೂಳೆ ಮುರಿತಕ್ಕೆ ಚಿಕಿತ್ಸೆ ನೀಡಲಾಗುತ್ತದೆ. ಆಗಾಗ್ಗೆ, ಮೂಳೆಯನ್ನು ಸರಿಯಾದ ಸ್ಥಾನದಲ್ಲಿ ಜೋಡಿಸುವುದನ್ನು 'ಮರುಹೊಂದಿಸುವಿಕೆ' ಎನ್ನಲಾಗಿದೆ. ಸುಧಾರಿತ ಜೋಡಣೆಯನ್ನು ಪರಿಶೀಲಿಸಲು ಕೇವಲ ಕ್ಷ-ಕಿರಣದ ಅಗತ್ಯ ಮಾತ್ರವಿರುತ್ತದೆ. ಈ ಪ್ರಕ್ರಿಯೆಯು ಅರಿವಳಿಕೆಯಿಲ್ಲದೆ, ಮೂಳೆ ಮುರಿತದಷ್ಟೇ ಯಾತನಾಮಯವಾಗಿದೆ. ಇದಕ್ಕಾಗಿಯೇ, ಮುರಿದ ಮೂಳೆಯ ಅಂಗವನ್ನು ಪ್ಲ್ಯಾಸ್ಟರ್‌ ಅಥವಾ ಫೈಬರ್ಗ್ಲಾಸ್‌ ಕವಚ ಬಳಸಿ ಕದಲದಂತೆ ನಿಶ್ಚಲಗೊಳಿಸಲಾಗುವುದು. ಇದು ಮೂಳೆಯನ್ನು ಸಹಜ ಸ್ಥಾನದಲ್ಲಿರಿಸಿ, ಮೂಳೆ ಮುರಿತ ಸ್ಥಳದ ಅಕ್ಕಪಕ್ಕದ ಕೀಲುಗಳನ್ನು ನಿಶ್ಚಲಗೊಳಿಸುತ್ತದೆ. ಮೂಳೆ ಮುರಿತ ನಂತರದ ಆರಂಭಿಕ ದ್ರವಶೋಥ ಅಥವಾ ಊತ ಕಡಿಮೆಯಾದಾಗ, ಮುರಿದ ಮೂಳೆಯನ್ನು ತೆಗೆಯಬಹುದಾದ ಬಂಧನಿ(ಪಟ್ಟಿ) ಅಥವಾ ಆರ್ಥೊಸಿಸ್‌(ಮೂಳೆಚಿಕಿತ್ಸೆಯ ಉಪಕರಣ)ನಲ್ಲಿ ಇರಿಸಬಹುದು. ಶಸ್ತ್ರಚಿಕಿತ್ಸೆ ಮೂಲಕ ಚಿಕಿತ್ಸೆಯ ನೀಡಿದಲ್ಲಿ, ಮುರಿದ ಮೂಳೆಗಳನ್ನು ಒಟ್ಟಿಗೆ ಹಿಡಿದಿಟ್ಟುಕೊಳ್ಳಲು ಶಸ್ತ್ರಚಿಕಿತ್ಸಾ ಮೊಳೆಗಳು, ತಿರುಪು ಮೊಳೆಗಳು, ಬಿಲ್ಲೆಗಳು ಮತ್ತು ತಂತಿಗಳನ್ನು ಬಳಸಲಾಗುತ್ತದೆ. ಪರ್ಯಾಯವಾಗಿ, ಮುರಿದ ಮೂಳೆಗಳನ್ನು 'ಇಲಿಜರೊವ್‌ ಪದ್ದತಿ'ಯ ಮೂಲಕ, ಬಾಹ್ಯ ಬಂಧನಿ ಅಳವಡಿಸುವ ಮೂಲಕ ಗುಣಪಡಿಸಬಹುದು.
ಆಗಾಗ್ಗೆ, ಕಾಲ್ಬೆರಳು ಮತ್ತು ಕೈಬೆರಳುಗಳ ಸಣ್ಣ ಮೂಳೆಗಳಿಗೆ ಬಂಧನಿಯಿಲ್ಲದೆ ಚಿಕಿತ್ಸೆ ನೀಡಲಾಗುತ್ತದೆ. ಚೆನ್ನಾಗಿರುವ ಪಕ್ಕದ ಬೆರಳಿನೊಂದಿಗೆ ಪಟ್ಟಿ ಕಟ್ಟಲಾಗುತ್ತದೆ.. ಇದು ದೃಢ ಬಂಧಿಯಂತೆ ಕಾರ್ಯ ನಿರ್ವಹಿಸುತ್ತದೆ. ಕೇವಲ ಸೀಮಿತ ಚಲನವಲನಕ್ಕೆ ಅವಕಾಶ ನೀಡುವ ಮೂಲಕ ಸ್ಥಿರೀಕರಣವು ಅಂಗರಚನಾಶಾಸ್ತ್ರೀಯ ಜೋಡಣೆಯನ್ನು ರಕ್ಷಿಸಲು ನೆರವಾಗುತ್ತದೆ, ಗಂಟುಮೂಳೆ ರಚನೆಯನ್ನು ಸಕ್ರಿಯಗೊಳಿಸಿ, ಮೂಳೆ ಜೋಡಣೆಯಾಗಲು ನೆರವಾಗುತ್ತದೆ.
ಶಸ್ತ್ರಚಿಕಿತ್ಸೆ
ಮೂಳೆ ಮುರಿತ ಸರಿಪಡಿಸಲು ನಡೆಸಲಾಗುವ ಶಸ್ತ್ರಚಿಕಿತ್ಸಾ ವಿಧಾನಗಳು ತಮ್ಮದೇ ಆದ ಪ್ರತಿಕೂಲ ಸ್ಥಿತಿಗಳು ಮತ್ತು ಅನುಕೂಲಗಳಿರುತ್ತವೆ. ಆದರೆ ಸಾಮಾನ್ಯವಾಗಿ, ಸಾಂಪ್ರದಾಯಿಕ ಚಿಕಿತ್ಸೆಗಳು ವಿಫಲವಾಗುವ ಸಾಧ್ಯತೆಯಿದ್ದಲ್ಲಿ ಅಥವಾ ವಿಫಲವಾದಲ್ಲಿ ಮಾತ್ರ ಶಸ್ತ್ರ ಚಿಕಿತ್ಸೆ ನಡೆಸಲಾಗುವುದು. ಸಾಮಾನ್ಯವಾಗಿ ಅಸ್ಥಿರಂಧ್ರತೆಗಳು ಅಥವಾ ಅಪೂರ್ಣ ಅಸ್ಥಿಸೃಷ್ಟಿಯಿಂದ ಸಂಭವಿಸುವ ಸೊಂಟದ ಮೂಳೆ ಮುರಿತದಂತಹ ಮೂಳೆ ಮುರಿತಗಳಿಗೆ ಶಸ್ತ್ರ ಚಿಕಿತ್ಸೆಗಳನ್ನು ಶಿಫಾರಸು ಮಾಡಲಾಗುತ್ತದೆ; ಏಕೆಂದರೆ, ಶಸ್ತ್ರಚಿಕಿತ್ಸೆರಹಿತ ಚಿಕಿತ್ಸೆಯಿಂದ ಸಿರೆಯ ತೀವ್ರ ಹೆಪ್ಪುಗಟ್ಟುವಿಕೆ (ಡಿವಿಟಿ) ಹಾಗೂ ಶ್ವಾಸಕೋಶದ ಧಮನಿಬಂಧದಂತಹ ವೈದ್ಯಕೀಯ ತೊಡಕುಗಳು ಸಂಭವಿಸಬಹುದು. ಇವು ಶಸ್ತ್ರಚಿಕಿತ್ಸೆಗಿಂಗಲೂ ಬಹಳಷ್ಟು ಅಪಾಯಕಾರಿ. ಮೂಳೆ ಮುರಿತದಿಂದ ಕೀಲೊಂದರ ಮೇಲ್ಮೈಗೆ ಹಾನಿಯಾದಲ್ಲಿ, ನಿಖರವಾದ ಅಂಗರಚನಶಾಸ್ತ್ರೀಯ ರೀತ್ಯಾ ಜೋಡಣೆಗೆ ಹಾಗೂ ಕೀಲಿನ ನುಣುಪನ್ನು ಮರುಸ್ಥಾಪಿಸಲು, ಶಸ್ತ್ರಚಿಕಿತ್ಸೆಯನ್ನು ಸಾಮಾನ್ಯವಾಗಿ ಶಿಫಾರಸು ಮಾಡಲಾಗುತ್ತದೆ. ರಕ್ತದ ಹರಿವು ಸೀಮಿತವಾಗಿರುವುದರಿಂದ ಮೂಳೆಗಳಿಗೆ ಸೋಂಕು ತಗುಲಿದ್ದಲ್ಲಿ ಬಹಳ ಅಪಾಯಕಾರಿಯಾಗುವುದು. ಮೂಳೆಯ ಅಂಗಾಂಶವು ಸಾಮಾನ್ಯವಾಗಿ ಜೀವಿತ ಕೋಶಗಳಿಗಿಂತಲೂ ಹೆಚ್ಚಾಗಿ ಜೀವಕೋಶೇತರ ದ್ರವಗಳಾಗಿವೆ. ಕಡಿಮೆ ಮಟ್ಟದ ಚಯಾಪಚಯ ಕ್ರಿಯೆಯನ್ನು ಬೆಂಬಲಿಸಲು ಅಗತ್ಯವಾದ ಕೆಲವು ರಕ್ತ ನಾಳಗಳು, ಸೋಂಕನ್ನು ತಡೆಗಟ್ಟಲು ಗಾಯದ ಸ್ಥಳಕ್ಕೆ ಪ್ರತಿರೋಧಕ ಜೀವಕೋಶಗಳನ್ನು ಸೀಮಿತ ಸಂಖ್ಯೆಯಲ್ಲಿ ತರಲು ಮಾತ್ರ ಸಾಧ್ಯವಾಗುತ್ತದೆ. ಈ ಕಾರಣಕ್ಕಾಗಿ, ತೆರೆದ ಮೂಳೆ ಮುರಿತಗಳು ಮತ್ತು ಅಸ್ಥಿಭೇದನಗಳಿಗೆ ಬಹಳ ಕೂಲಂಕಷವಾದ ನಂಜುನಿರೋಧಕ ವಿಧಾನಗಳು ಮತ್ತು ರೋಗನಿರೋಧಕ ಪ್ರತಿಜೀವಕಗಳ ಅಗತ್ಯವಿದೆ.
ಆಗಾಗ್ಗೆ, ಮೂಳೆ ಮುರಿತದ ಚಿಕಿತ್ಸೆಗೆ ಮೂಳೆ ಕಸಿ ಮಾಡಲಾಗುವುದು.
ಕೆಲವೊಮ್ಮೆ, ಮೂಳೆಗಳಿಗೆ ಲೋಹ ಅಳವಡಿಸಿ ಬಲಪಡಿಸಲಾಗುವುದು. ಈ ಅಂತರ್ನಿವೇಶನ(ಇಂಪ್ಲಾಂಟ್)ಗಳನ್ನು ಬಹಳ ಎಚ್ಚರಿಕೆಯಿಂದ ವಿನ್ಯಾಸಿಸಿ ಅಳವಡಿಸಬೇಕು. ಬಿಲ್ಲೆಗಳು ಅಥವಾ ತಿರುಪುಮೊಳೆಗಳು ಮೂಳೆಯ ಭಾರವನ್ನು ಅಗತ್ಯಕ್ಕೂ ಮೀರಿ ವಹಿಸಿದಲ್ಲಿ, ಮೂಳೆಯ ಸಾಂದ್ರತೆ ಕಡಿಮೆಯಾಗುವುದು. ಇದರಿಂದಾಗಿ ಮೂಳೆಯು ಕ್ಷೀಣವಾಗುವುದು. ಟೈಟೇನಿಯಮ್‌ ಮತ್ತು ಅದರ ಬೆರಕೆಯ ಲೋಹ ಸೇರಿದಂತೆ ಕಡಿಮೆ ಮಾಡ್ಯುಲಸ್‌ ಮೌಲ್ಯದ ವಸ್ತುಗಳ ಬಳಕೆಯಿಂದ ಈ ಸಮಸ್ಯೆಯನ್ನು ಕಡಿಮೆಗೊಳಿಸಬಹುದೇ ಹೊರತು ನಿವಾರಿಸಲಾಗದು. ಇಂತಹ ಅಳವಡಿಸಿದ ವಸ್ತುವಿನ ಉಜ್ಜುವಿಕೆಯಿಂದ ಉಂಟಾಗುವ ಶಾಖದಿಂದಾಗಿ ಮೂಳೆಯ ಅಂಗಾಂಶಗಳಿಗೆ ಹಾನಿಯಾಗಿ, ಕೀಲುಗಳ ಶಕ್ತಿಯನ್ನು ಕುಗ್ಗಿಸುತ್ತವೆ. ಬೇರೆ-ಬೇರೆ ಲೋಹಗಳನ್ನು ಪರಸ್ಪರ ಒತ್ತಿಕೊಂಡಂತೆ ಅಳವಡಿಸಿದಲ್ಲಿ (ಉದಾಹರಣೆಗೆ: ಟೈಟೆನಿಯಮ್‌ ಬಿಲ್ಲೆ ಹಾಗೂ ಕೊಬಾಲ್ಟ್‌-ಕ್ರೊಮಿಯಮ್‌ ಬೆರಕೆ ಅಥವಾ ಸ್ಟೇನ್ಲೆಸ್‌ ಸ್ಟೀಲ್‌ ತಿರುಪುಮೊಳೆಗಳು) ವಿದ್ಯುತ್ ಸಂಚಾರದಂತಹ ಸವೆತ ಸಂಭವಿಸಬಹುದು. ಲೋಹದ ಅಯಾನುಗಳು ಮೂಳೆಯನ್ನು ಸ್ಥಳೀಯವಾಗಿ ಹಾನಿಗೊಳಿಸಿ, ದೇಹದ ಮೇಲೆ ಪರಿಣಾಮ ಬೀರಬಹುದು.
ಮೂಳೆಯನ್ನು ಗುಣಮುಖವಾಗಿಸಲು ಅಥವಾ ತೀವ್ರಗೊಳಿಸಲು, ವಿದ್ಯುತ್‌‌ನಿಂದ ಮೂಳೆ ಬೆಳವಣಿಗೆಯ ಉತ್ತೇಜನ ಅಥವಾ ಮೂಳೆ ಉತ್ತೇಜನ(ಆಸ್ಟಿಯೊಸ್ಟಿಮ್ಯುಲೇಶನ್) ವಿಧಾನವನ್ನು ಯತ್ನಿಸಲಾಗಿದೆ. ಆದಾಗ್ಯೂ ಫಲಿತಾಂಶಗಳು ಅದರ ಪರಿಣಾಮಕಾರತ್ವವನ್ನು ಬೆಂಬಲಿಸಿಲ್ಲ.
ತೊಡಕುಗಳು
ಕೆಲವು ಮೂಳೆ ಮುರಿತಗಳಿಂದ ಕಂಪಾರ್ಟ್‌ಮೆಂಟ್ ಸಿಂಡ್ರೋಮ್ (ಸ್ನಾಯುಗಳು ಮತ್ತು ರಕ್ತನಾಳಗಳು ಸೀಮಿತ ಸ್ಥಳದಲ್ಲಿಯೇ ಒಂದಕ್ಕೊಂದು ಒತ್ತಿಕೊಳ್ಳುವುದು) ಎಂದು ಹೆಸರಾದ ತೀವ್ರ ತೊಡಕುಗಳು ಉಂಟಾಗಬಹುದು. ಇದಕ್ಕೆ ಚಿಕಿತ್ಸೆ ನೀಡದಿದ್ದಲ್ಲಿ, ತೊಡಕಿಗೀಡಾದ ಅಂಗವನ್ನು ವೈದ್ಯಕೀಯವಾಗಿ ಕತ್ತರಿಸಬೇಕಾದ ಅನಿವಾರ್ಯತೆ ಎದುರಾಗಬಹುದು. ಇತರೆ ತೊಡಕುಗಳಲ್ಲಿ, ಮುರಿದ ಮೂಳೆಗಳು ಜೋಡಣೆಯಾಗದಿರುವುದು, ಮುರಿದ ಮೂಳೆಯು ಗುಣವಾಗಲು ವಿಫಲವಾಗುವುದು ಅಥವಾ ಅಸಮರ್ಪಕವಾಗಿ ಸೇರಬಹುದು.ಅದರಲ್ಲಿ ಮುರಿದ ಮೂಳೆಗಳು ವಿಕೃತ ರೀತಿಯಲ್ಲಿ ಗುಣವಾಗಬಹುದು.
ಮಕ್ಕಳಲ್ಲಿ
ಮೂಳೆಗಳು ಇನ್ನೂ ಬೆಳೆಯುತ್ತಿರುವ ಮಕ್ಕಳಲ್ಲಿ, ಬೆಳವಣಿಗೆ ಪ್ಲೇಟ್‌ಗಳ(ಬಿಲ್ಲೆ) ಗಾಯ ಅಥವಾ ಮೃದುವಾದ ಮೂಳೆಯು ಬಾಗಿ ಆಂಶಿಕವಾಗಿ ಮುರಿಯಬಹುದು.
ಬಾಹ್ಯ ಕೊಂಡಿಗಳು
ವರ್ಗ:ಮೂಳೆ ಮುರಿತಗಳು ವರ್ಗ:ಅಸ್ಥಿಶಾಸ್ತ್ರ ವರ್ಗ:ಗಾಯಗಳು ವರ್ಗ:ಆಘಾತ ಚಿಕಿತ್ಸಾ ಶಾಸ್ತ್ರ ವರ್ಗ:ರೋಗಗಳು
ಅಂಕನ ಮಾನಗಳು
ಅಂಕನ ಮಾನಗಳು : ಈಗಿನ ದಶಮಾಂಶ ಪದ್ಧತಿಯ ರಚನೆಗೆ ಮೊದಲು, ಅನೇಕ ಬೇರೆ ಬೇರೆ ಸಂಖ್ಯಾಪದ್ಧತಿಗಳು (ಅಂಕನ) ಪ್ರಪಂಚದ ಹಲವಾರು ದೇಶಗಳಲ್ಲಿ ಉಪಯೋಗದಲ್ಲಿದ್ದುವು. ಎರಡನ್ನು ಒಂದು ಜೋಡಿ ಎಂದು ಪರಿಗಣಿಸಿ ಐದನ್ನು ಎರಡು ಜೋಡಿ ಮತ್ತು ಒಂದು ಎಂದು ಕರೆಯುವುದು ಒಂದು ಕ್ರಮ. ಹತ್ತು ಎಂಬುದನ್ನು ಒಂದು ಮಾನವಾಗಿಟ್ಟುಕೊಳ್ಳುವುದು ಮತ್ತೊಂದು ಕ್ರಮ. ಇದಕ್ಕೆ ಕಾರಣವೇನೆಂದರೆ, ಮನುಷ್ಟರು ಬಹಳ ಹಿಂದಿನಿಂದಲೂ ಎಣಿಕೆ ಮಾಡುವ ಕಾರ್ಯಕ್ಕೆ ತಮ್ಮ ಕೈಯಲ್ಲಿರುವ ಹತ್ತು ಬೆರಳುಗಳನ್ನು ಉಪಯೋಗಿಸುತ್ತಿದ್ದರು. ಹೀಗೆ ಜೋಡಿ ಜೋಡಿಗಳಲ್ಲಿ ಮತ್ತು ಹತ್ತು ಹತ್ತುಗಳಲ್ಲಿ ಎಣಿಸುವ ಕ್ರಮಗಳು ಅತಿ ಪ್ರಾಚೀನವಾದುವು. ಬಹಳ ಹಿಂದೆ ರೂಢಿಯಲ್ಲಿದ್ದ ಕೆಲವು ಅಂಕನ ಮಾನಗಳನ್ನು (ಸ್ಕೇಲ್ಸ್ ಆಫ್ ನೊಟೇಷನ್) ಕೆಳಗೆ ಕೊಟ್ಟಿದೆ:
ಮೊಹೆಂಜೊದಾರೋ ಶಾಸನದಲ್ಲಿ ಅಂಕಮಾನ
ಮೊಹೆಂಜೊದಾರೋ ಶಾಸನಗಳಲ್ಲಿ, ಒಂದರಿಂದ ಹದಿಮೂರರವರೆಗಿನ ಸಂಖ್ಯೆಗಳನ್ನು ಹೀಗೆ ಬರೆಯಲಾಗಿದೆ.
ಈಜಿಪ್ಟ್ನಲ್ಲಿ ಅಂಕಮಾನ
ಕ್ರಿ ಪೂ ೩೪೦೦ ರಲ್ಲಿ ಈ ಪದ್ಧತಿಯನ್ನು ಉಪಯೋಗಿಸಲಾಗುತ್ತಿತ್ತು.
ಯು ಕೆಟಾನ್‌ನಲ್ಲಿ ಅಂಕನಮಾನ
ಯು ಕೆಟಾನ್‌ನ(ದಕ್ಷಿಣ ಅಮೆರಿಕ) ನ ಮಾಯ ಜನರು ಈ ಪದ್ಧತಿಯನ್ನು ಅನುಸರಿಸುತ್ತಿದ್ದರು
ರೋಮನ್ನರ ಪದ್ಧತಿ
ರೋಮನ್ನರ ಪದ್ಧತಿಯಲ್ಲಿ ಐದು ಎಂಬುದಕ್ಕೆ ಕೈಯ ಆಕೃತಿಯನ್ನೊ ಅಥವಾ ಹೆಬ್ಬೆರಳು ಮತ್ತು ತೋರುಬೆರಳಿನ ನಡುವಿನ ಸ್ಥಳವನ್ನು ಹೋಲುವ ಚಿಹ್ನೆಯನ್ನೊ ಬಳಸಲಾಗಿದೆ. ಉದಾ :೧
ಉದಾ :೨
ಖರೋಷ್ಠಿ ಸಂಖ್ಯೆ
ಖರೋಷ್ಠಿ ಸಂಖ್ಯೆಗಳು ಭಾರತದಲ್ಲಿ ಉಪಯೋಗದಲ್ಲಿದ್ದುವು. ಈ ಲಿಪಿಯನ್ನು ಬಲದಿಂದ ಎಡಕ್ಕೆ ಬರೆಯಲಾಗುತ್ತಿತ್ತು.
ಈ ಲಿಪಿಯಲ್ಲಿ 284 ಎನ್ನುವುದನ್ನು +333್ರ3ÉÉ ಎಂದು ಬರೆಯಲಾಗುತ್ತಿತ್ತು.
ಬ್ರಾಹ್ಮೀಸಂಖ್ಯೆಗಳು
ಬ್ರಾಹ್ಮೀಸಂಖ್ಯೆಗಳು ಭಾರತದಲ್ಲಿ ಉಪಯೋಗದಲ್ಲಿದ್ದುವು. ಈ ಲಿಪಿಯಲ್ಲಿ ೨೮೪ ಅನ್ನುವುದನ್ನು -ಎಂದು ಬರೆಯಬಹುದು. ಈ ಲಿಪಿಯಲ್ಲಿ ಬರವಣಿಗೆಯು ಎಡದಿಂದ ಬಲಕ್ಕೆ ಹೋಗುವುದು. ಒಂದರಿಂದ ಒಂಬತ್ತರವರೆಗಿನ ಈಗಿನ ಸಂಖ್ಯಾಚಿಹ್ನೆಗಳು ಈ ಹಿಂದೂಅಕ್ಷರಗಳಿಂದ ಉತ್ಪತ್ತಿಯಾಗಿವೆ.
ದಶಮಾಂಶ ಪದ್ಧತಿ
ದಶಮಾಂಶ ಪದ್ಧತಿ ಮೂರನೆಯ ಮತ್ತು ಅತಿ ಮುಖ್ಯವಾದ ಹಿಂದೂ ಪದ್ಧತಿಯಾಗಿದೆ. ಈ ಪದ್ಧತಿಯಲ್ಲಿ ಅಂಕಗಳೆಂದು ಕರೆಯಲ್ಪಡುವ ಕೇವಲ ಹತ್ತು ಚಿಹ್ನೆಗಳಿವೆ. ಈ ಹತ್ತು ಚಿಹ್ನೆಗಳು ಒಂದರಿಂದ ಒಂಬತ್ತರವರೆಗಿನ ಸಂಖ್ಯೆಗಳನ್ನೂ ಮತ್ತು ಸೊನ್ನೆಯನ್ನೂ ಸೂಚಿಸುತ್ತವೆ. ಸೊನ್ನೆಯನ್ನು (ಶೂನ್ಯ) ಸೂಚಿಸುವ ಹತ್ತನೇ ಚಿಹ್ನೆಯು ಈ ಪದ್ಧತಿಯ ಗಮನಾರ್ಹವಾದ ವೈಶಿಷ್ಟ್ಯವಾಗಿರುವುದು.
ಈ ಹತ್ತು ಚಿಹ್ನೆಗಳ ಸ್ಥಾನ ಮತ್ತು ಬೆಲೆಗಳ ಅಭಿಪ್ರಾಯವನ್ನು ಬಳಸಿ ಎಷ್ಟು ದೊಡ್ಡ ಸಂಖ್ಯೆಯನ್ನಾದರೂ ಬಹಳ ಸುಲಭವಾಗಿ ಬರೆಯಬಹುದು. ಹೇಗೆಂದರೆ;
ಮೊದಲ ಉದಾಹರಣೆಯಲ್ಲಿ ಒಂದೇ ಚಿಹ್ನೆಯಾದ ೨ ಎನ್ನುವುದು ಅದರ ಸ್ಥಾನಕ್ಕೆ ಅನುರೂಪವಾಗಿ ೨,೨೦ ಅಥವಾ ೨೦೦ನ್ನು ಸೂಚಿಸುತ್ತದೆ. ಇಲ್ಲಿ ೦ ಎಂಬ ಚಿಹ್ನೆಯನ್ನು ಬೇರೆ ಬೇರೆ ಸ್ಥಾನದಲ್ಲಿರಿಸಿದರೆ ಬೇರೆ ಬೇರೆ ಸಂಖ್ಯೆಗಳು ಆಗುತ್ತವೆ. ೧೯೬೯ ಎಂಬಲ್ಲಿ ಬಲದಿಂದ ಎಡಕ್ಕೆ ಅನುಕ್ರಮವಾಗಿ ಆಯಾ ಸಂಖ್ಯೆಯ ಸ್ಥಾನ ಏಕ, ದಶಕ, ಶತಕ, ಸಹಸ್ರ ಎಂದಾಗುತ್ತದೆ.
ದ್ವಾದಶ ಪದ್ಧತಿ
ದ್ವಾದಶ ಪದ್ಧತಿಯು ದಶಮಾಂಶ ಪದ್ಧತಿಗಿಂತಲೂ ಕೆಲವು ನಿಶ್ಚಿಕ ಅನುಕೂಲಗಳನ್ನು ಪಡೆದಿರುವುದೆಂದು ಕೆಲವು ಗಣಿತಶಾಸ್ತ್ರಜ್ಞರು ಸೂಚಿಸಿರುವರು. ಈ ಪದ್ಧತಿಯ ಮಾನವು ಹನ್ನೆರಡು. ಸಂಖ್ಯೆ ೧೨೨ ಎನ್ನುವುದು ೨, ೩, ೪ ಮತ್ತು ೬ ರಿಂದ ಭಾಗಿಸಲ್ಪಡುತ್ತದೆ. ಆದರೆ ಸಂಖ್ಯೆ ೧೦ ಎನ್ನುವುದು ೨ ಮತ್ತು ೫ ರಿಂದ ಭಾಗಿಸಲ್ಪಡುತ್ತದೆ. ಒಂದರಿಂದ ಹನ್ನೊಂದರವರೆಗಿನ ಸಂಖ್ಯೆಗೆ ಹನ್ನೊಂದು ಚಿಹ್ನೆಗಳನ್ನು ಮತ್ತು ಸೊನ್ನೆಗೊಂದು ಚಿಹ್ನೆಯನ್ನು ಸೂಚಿಸಿ ಈ ಪದ್ಧತಿಯಲ್ಲಿ ೩೫ ಎನ್ನುವುದು ೩.೧೦+೫ ಎಂದಾಗುತ್ತದೆ. ಹಾಗೆಯೇ ೨೩೫ ಎನ್ನುವುದು ೨.೧೨೨+೩.೧೨+೫ ಎಂದಾಗುತ್ತದೆ. ಭಾರತದಲ್ಲಿ ಅಳತೆಯ ಕಾರ್ಯಗಳಿಗೆ ಅಕ್ಷರಕ್ರಮ ಪದ್ಧತಿಯಲ್ಲಿ ಸಂಖ್ಯೆಗಳನ್ನು ಸೂಚಿಸಲು ಅಕ್ಷರಗಳನ್ನು ಬಳಸಲಾಗುವುದು.
ಪದಸಂಖ್ಯೆಗಳು
ಪದಸಂಖ್ಯೆಗಳು ಪದ್ಧತಿಯಲ್ಲಿ ಸಂಖ್ಯೆಗಳನ್ನು ವಸ್ತುಗಳ ಹೆಸರುಗಳಿಂದ ಸೂಚಿಸಲಾಗುವುದು. ಸೂರ್ಯ, ಭೂಮಿ, ಮುಂತಾದುವುಗಳಿಂದ ಒಂದು ಎಂಬ ಸಂಖ್ಯೆಯನ್ನೂ ಕೈಗಳು,ಕಣ್ಣುಗಳೂ ಇತ್ಯಾದಿ ಜೋಡಿ ವಸ್ತುಗಳಿಂದ ಎರಡು ಎಂಬ ಸಂಖ್ಯೆಯನ್ನೂ ಸೂಚಿಸಬಹುದು. ಹೀಗೆಯೇ ಮುಂದುವರಿಯಬಹುದು. ವೇದರಾಮಕುಟುಂಬಾದಿ ಎಂದರೆ ೧೨೩೪. ಇದನ್ನು ಬಲದಿಂದ ಎಡಕ್ಕೆ ಓದಿದಾಗ, ಆದಿ ಎನ್ನುವುದು ಒಂದನ್ನೂ ಕುಟುಂಬ(ಗಂಡ ಹೆಂಡತಿ) ಎನ್ನುವುದು ಎರಡನ್ನೂ ರಾಮ ಎನ್ನುವುದು (ಪರಶುರಾಮ, ಶ್ರೀರಾಮ, ಬಲರಾಮ) ಮೂರನ್ನೂ ವೇದ (ಚತುರ್ವೇದಗಳು) ಎನ್ನುವುದು ನಾಲ್ಕನ್ನೂ ಸೂಚಿಸುತ್ತವೆ.
ಕಟಪಯಾದ್ರಿಕ್ರಮ
ಕಟಪಯಾದ್ರಿ ಕ್ರಮದಲ್ಲಿ ಸಂಸ್ಕೃತದ ವ್ಯಂಜನಾಕ್ಷರಗಳು ಒಂದರಿಂದ ಒಂಬತ್ತರವರೆಗಿನ ಸಂಖ್ಯೆಗಳನ್ನು ಮತ್ತು ಸೊನ್ನೆಯನ್ನು ಸೂಚಿಸಲು ಉಪಯೋಗಿಸಲ್ಪಡುತ್ತವೆ. ಒಂದು ಸಂಖ್ಯಾ ಗಡಿಯಾರವನ್ನು ತಯಾರಿಸಲು ಉಪಯೋಗಿಸಿದ ಸಂಯೋಜಿತ ಸ್ವರಗಳಿಗೆ ಅರ್ಥವಿಲ್ಲ. ಸಂಯೋಜಿತ ವ್ಯಂಜನಗಳಲ್ಲಿ ಕಡೆಯದೊಂದಕ್ಕೆ ಮಾತ್ರ ಸಂಖ್ಯಾಭಾವವಿರುವುದು. ಸಂಖ್ಯಾಗಡಿಯಾರಗಳನ್ನು ತಯಾರಿಸಲು ಬಲದಿಂದ ಎಡಕ್ಕೆ ಹೋಗುವ ವಿಧಾನವೊಂದನ್ನು ಉಪಯೋಗಿಸುವರು. ಈ ಪದ್ಧತಿಯಲ್ಲಿ ಪ್ರತಿ ಮನುಷ್ಯನ ಹೆಸರಿಗೂ ಸಂಖ್ಯಾಭಾವವಿರುವುದು.
ಆತಿಥ್ಯ/ಅತಿಥಿ ಸತ್ಕಾರ
ಆತಿಥ್ಯ/ಅತಿಥಿ ಸತ್ಕಾರ ವು ಓರ್ವ ಅತಿಥಿ ಹಾಗೂ ಆತಿಥೇಯರ ನಡುವಿನ ಒಂದು ಬಾಂಧವ್ಯ/ಸಂಬಂಧ, ಅಥವಾ ಅತಿಥಿ ಸತ್ಕಾರದ ನಡೆ ಅಥವಾ ಪ್ರವೃತ್ತಿಯಾಗಿರುತ್ತದೆ. ನಿರ್ದಿಷ್ಟವಾಗಿ, ಇದು ಅತಿಥಿಗಳು, ಸಂದರ್ಶಕರು, ಅಥವಾ ಅಪರಿಚಿತರುಗಳನ್ನು ಸ್ವಾಗತಿಸುವ ಹಾಗೂ ಅವರಿಗೆ ಆತಿಥ್ಯ ನೀಡುವುದನ್ನು, ಪ್ರಯಾಣಿಕರಿಗೆ ಹಾಗೂ ಪ್ರವಾಸಿಗರಿಗೆ ರೆಸಾರ್ಟ್‌‌ಗಳು, ಸದಸ್ಯತ್ವ ಕ್ಲಬ್‌ಗಳು, ಸಭೆಗಳು, ಆಕರ್ಷಣೆಗಳು, ವಿಶೇಷ ಕಾರ್ಯಕ್ರಮಗಳು ಹಾಗೂ ಇತರೆ ಸೇವೆಗಳನ್ನು ಒಳಗೊಂಡಿರುತ್ತದೆ. "ಆತಿಥ್ಯ/ಅತಿಥಿ ಸತ್ಕಾರ" ಎಂಬುದು ಅಗತ್ಯದಲ್ಲಿರುವವರಿಗೆ ಉದಾರವಾಗಿ ನೋಡಿಕೊಳ್ಳುವುದು ಹಾಗೂ ಕರುಣೆದೋರುವುದು ಎಂಬರ್ಥವನ್ನೂ ನೀಡಬಹುದು.
ಸಮಕಾಲೀನ ಬಳಕೆ
ಪಶ್ಚಿಮದಲ್ಲಿ ಸಮಕಾಲೀನ ಪರಿಸ್ಥಿತಿಯಲ್ಲಿ, ಆತಿಥ್ಯ/ಅತಿಥಿ ಸತ್ಕಾರ ರಕ್ಷಣೆ ಹಾಗೂ ಉಳಿಕೆಯ ವಿಚಾರವೆಂಬ ಮಹತ್ವವು ಅಪರೂಪವಾಗಿದ್ದು, ಶಿಷ್ಟಾಚಾರ ಹಾಗೂ ಸತ್ಕಾರಕ್ಕೆ ಸಂಬಂಧಿಸಿದ ವಿಚಾರವಾಗಿದೆ. ಆದಾಗ್ಯೂ, ಅದು ಈಗಲೂ ಅತಿಥಿಗಳನ್ನು ಗೌರವಿಸುವುದು, ಅವರ ಅಗತ್ಯತೆಗಳನ್ನು ನೋಡಿಕೊಳ್ಳುವುದು ಹಾಗೂ ಅವರನ್ನು ಸಮಾನರನ್ನಾಗಿ ಭಾವಿಸುವುದನ್ನು ಒಳಗೊಂಡಿರುತ್ತದೆ. ಸಂಸ್ಕೃತಿಗಳು ಹಾಗೂ ಉಪಸಂಸ್ಕೃತಿಗಳು ಆತ್ಮೀಯ ಸ್ನೇಹಿತರು ಹಾಗೂ ತಮ್ಮ ಪಂಗಡದೊಳಗಿನವರನ್ನು ಹೊರತುಪಡಿಸಿ ಇತರೆ ಅಪರಿಚಿತ/ಅಭ್ಯಾಗತರಿಗೆ ಎಷ್ಟರಮಟ್ಟಿಗಿನ ಆತಿಥ್ಯ/ಅತಿಥಿ ಸತ್ಕಾರವನ್ನು ನೀಡಬೇಕು ಎಂಬುದರಲ್ಲಿ ವ್ಯತ್ಯಾಸಗಳನ್ನು ಹೊಂದಿರುತ್ತವೆ. ಆತಿಥ್ಯ/ಅತಿಥಿ ಸತ್ಕಾರ ಸೇವಾ ಉದ್ಯಮವು ವ್ಯಾವಹಾರಿಕ ಬಾಂಧವ್ಯದ ಅಂಗವಾಗಿ ಮಾತ್ರವೇ ಅಪರಿಚಿತ/ಅಭ್ಯಾಗತರುಗಳಿಗೆ ಆತಿಥ್ಯ ಹಾಗೂ ಮಾರ್ಗದರ್ಶನ ನೀಡುವ ಹೋಟೆಲ್‌ಗಳು, ಮೋ/ಜೂಜುಕೇಂದ್ರಗಳು ಹಾಗೂ ರೆಸಾರ್ಟ್‌ಗಳನ್ನು ಒಳಗೊಂಡಿರುತ್ತದೆ. ಹಾಸ್ಪಿಟಲ್‌‌, ಹಾಸ್ಪೈಸ್‌ ಹಾಗೂ ಹಾಸ್ಟೆಲ್‌ ಎಂಬ ಪದಗಳು ಕೂಡಾ "ಹಾಸ್ಪಿಟಾಲಿಟಿ/ಆತಿಥ್ಯ/ಅತಿಥಿ ಸತ್ಕಾರ" ಪದದಿಂದಲೇ ವ್ಯುತ್ಪನ್ನವಾಗಿದ್ದು ಈ ವ್ಯವಸ್ಥೆಗಳು ವೈಯಕ್ತಿಕ ಆರೈಕೆಗಳ ಸೂಚಿತಾರ್ಥಗಳನ್ನು ಉಳಿಸಿಕೊಂಡಿವೆ. ಆತಿಥ್ಯ/ಅತಿಥಿ ಸತ್ಕಾರ ನೀತಿಸಂಹಿತೆಯು ಆತಿಥ್ಯ/ಅತಿಥಿ ಸತ್ಕಾರದ ಈ ರೀತಿಯ ಬಳಕೆಯ ಅಧ್ಯಯನವನ್ನು ಮಾಡುವ ಶೈಕ್ಷಣಿಕ ಶಾಖೆಯಾಗಿದೆ. ಪಾಶ್ಚಿಮಾತ್ಯ ಸನ್ನಿವೇಶದಲ್ಲಿ, ಅಥೆನ್ಸ್‌‌ ಹಾಗೂ ಜೆರುಸಲೇಂಗಳ ನಡುವಿನ ಅಲ್ಲಿನ ಸಕ್ರಿಯಾತ್ಮಕ ತುಯ್ತಗಳಿಂದಾಗಿ, ಎರಡೂ ಹಂತಗಳನ್ನು ಬಹು ಪ್ರಗತಿಶೀಲ ಸಂಕ್ರಮಣಗಳಿಂದ ಪ್ರತ್ಯೇಕವಾಗಿ ಗುರುತಿಸಬಹುದಾಗಿದೆ : ವೈಯಕ್ತಿಕವಾಗಿ ತನ್ನ ಜವಾಬ್ದಾರಿ ಎಂದೆನಿಸಿ ಮಾಡಿದ ಆತಿಥ್ಯ/ಅತಿಥಿ ಸತ್ಕಾರ ಒಂದಾದರೆ, ಮತ್ತೊಂದು ವ್ಯವಸ್ಥಿತ ಆದರೆ ವೈಶಿಷ್ಟ್ಯರಹಿತ ಸಾಮಾಜಿಕ ಸೇವೆಗಳು: ಬಡವ, ಅನಾಥ(ರು), ರೋಗಿಷ್ಠರು, ವಿದೇಶೀಯ, ಅಪರಾಧಿ, etc. ಮುಂತಾದ ನಿರ್ದಿಷ್ಟ ವಿಧದ "ಅಪರಿಚಿತ/ಅಭ್ಯಾಗತರ"ನ್ನು ನೋಡಿಕೊಳ್ಳುವ "ಅಧಿಕೃತ" ಸಂಸ್ಥೆಗಳು ಮತ್ತೊಂದೆಡೆ ಕಾಣಿಸಿಕೊಳ್ಳುತ್ತವೆ. ಬಹುಶಃ ಈ ಹೆಚ್ಚುತ್ತಾ ಹೋಗುತ್ತಿರುವ ಸಂಸ್ಥೀಕರಣವನ್ನು ಮಧ್ಯಯುಗದಿಂದ ನವೋದಯಕ್ಕೆ ಬದಲಾಗುವಿಕೆಗೆ ತಳಕುಹಾಕಬಹುದಾಗಿದೆ (ಇವಾನ್‌ ಇಲ್ಲಿಚ್, ದ ರಿವರ್‌ಸ್‌‌ ನಾರ್ತ್‌ ಆಫ್‌ ದ ಫ್ಯೂಚರ್‌‌ ). ಆತಿಥ್ಯ/ಅತಿಥಿ ಸತ್ಕಾರದ ಒಂದು ಉದಾಹರಣೆಯೆಂದರೆ "ನಾನು ನಿಮಗೊಂದು ದಿಂಬು ತಂದುಕೊಡಲಿದ್ದೇನೆ ಅದರಿಂದ ನಿಮಗೆ ನಿಜಕ್ಕೂ ಆರಾಮವಾಗುವುದು" ಎಂಬ ರೀತಿಯ ಹೇಳಿಕೆ. ಇದನ್ನೇ ಅತಿಥಿಗಳಿಗೆ ಆತಿಥ್ಯ/ಅತಿಥಿ ಸತ್ಕಾರ ಮಾಡುವುದು ಎನ್ನಲಾಗುತ್ತದೆ
ಪ್ರಾಚೀನ ಗ್ರೀಕ್‌ ವಿಶ್ವ
ಪ್ರಾಚೀನ ಗ್ರೀಕರು ಹಾಗೂ ರೋಮನ್ನರ ಮಟ್ಟಿಗೆ, ಆತಿಥ್ಯ/ಅತಿಥಿ ಸತ್ಕಾರವು ಒಂದು ದೈವಿಕ ವಾಗ್ದಾನವಾಗಿತ್ತು. ತನ್ನ ಅತಿಥಿಗಳ ಅಗತ್ಯಗಳನ್ನು ಪೂರೈಸಲಾಗುತ್ತಿದೆ ಎಂಬುದನ್ನು ಖಚಿತಪಡಿಸಿಕೊಳ್ಳುವುದು ಆತಿಥೇಯನ ಕರ್ತವ್ಯವಾಗಿತ್ತು. ಪ್ರಾಚೀನ ಗ್ರೀಕ್‌ ಪದ ಕ್ಸೆನಿಯಾ, ಅಥವಾ ಥಿಯೋಕ್ಸೆನಿಯಾ ಎಂಬುದು ದೇವರ ವಿಚಾರಕ್ಕೆ ಸಂಬಂಧಿಸಿದಂತೆ, ಮತಾಚರಣೆಯಾಗಿ ಅತಿಥಿ-ಸ್ನೇಹ ಸಂಬಂಧವನ್ನು ವ್ಯಕ್ತಪಡಿಸುತ್ತಿತ್ತು. ಪುರಾಣ ಕಥೆಗಳಲ್ಲಿ ಆತಿಥ್ಯ/ಅತಿಥಿ ಸತ್ಕಾರದ ಮಹತ್ವದ ಬಗೆಗಿನ ಉತ್ತಮ ಉದಾಹರಣೆಯೆಂದರೆ ಬಾಸಿಸ್‌‌ ಹಾಗೂ ಫಿಲೆಮನ್‌ರ ಆಖ್ಯಾಯಿಕೆ. ಈ ಆಖ್ಯಾಯಿಕೆಯಲ್ಲಿ, ಪ್ರಾಚೀನ ದೇವತೆಯರಾದ ಜೀಯಸ್‌/ಝೀಯಸ್‌‌ ಹಾಗೂ ಹರ್ಮಿಸ್‌ ಸರಳ ರೈತರ ಮಾರುವೇಷದಲ್ಲಿ ಫ್ರಿಜಿ/ಗಿಯಾ ಪಟ್ಟಣಕ್ಕೆ ಭೇಟಿ ನೀಡುತ್ತಾರೆ. ಅವರು ಆಹಾರ/ಊಟ ಹಾಗೂ ಒಂದು ರಾತ್ರಿಯ ಆಶ್ರಯಕ್ಕೆಂದು ಹುಡುಕಾಟ ನಡೆಸಿದಾಗ ಕೊನೆಗೆ ಫಿಲೆಮನ್‌ ಹಾಗೂ ಬಾಸಿಸ್‌‌ರ ಗೃಹವನ್ನು ತಲುಪುವವರೆಗೆ ಬಹಳಷ್ಟು ಮುಚ್ಚಿದ ಬಾಗಿಲುಗಳು ಎದುರಾಗುತ್ತವೆ. ಬಡವರಾದರೂ, ದಂಪತಿಗಳು ಉತ್ತಮ ಆತಿಥೇಯರಾಗಿ ವರ್ತಿಸಿ ತಮ್ಮಲ್ಲಿದ್ದ ಅಲ್ಪ ಆಹಾರವನ್ನೇ ಅತಿಥಿಗಳಿಗೆ ನೀಡಿದುದಲ್ಲದೇ, ತಮ್ಮ ಅತಿಥಿಗಳು ಮಾರುವೇಷದಲ್ಲಿರುವ ದೇವತೆಗಳು ಎಂದು ತಿಳಿದುಬಂದಾಗ, ಅವರು ತಮ್ಮ ಮನೆಗೆ ಕಾವಲಿರುವ ಹೆಬ್ಬಾತನ್ನು ವಧಿಸಿ ಅಡುಗೆ ಮಾಡಲು ಕೂಡಾ ಮುಂದಾಗುತ್ತಾರೆ. ಇದಕ್ಕೆ ಪ್ರತಿಫಲವಾಗಿ, ದೇವತೆಗಳು ಅವರಿಗೆ ಆತಿಥ್ಯ ನೀಡಲಾರದ ಉಳಿದ ಪಟ್ಟಣದ ಮೇಲೆರೆಗುವ ಪ್ರವಾಹದಿಂದ ರಕ್ಷಿಸುವುದಲ್ಲದೇ ವರವೊಂದನ್ನು ಕೂಡಾ ನೀಡುತ್ತಾರೆ.
ಕೆಲ್ಟಿಕ್‌ ಸಂಸ್ಕೃತಿಗಳಲ್ಲಿ ಆತಿಥ್ಯ/ಅತಿಥಿ ಸತ್ಕಾರ
ಕೆಲ್ಟಿಕ್‌ ಸಮಾಜವೂ ಕೂಡಾ ವಿಶೇಷವಾಗಿ ಸಂರಕ್ಷಣೆಗೆ ಸಂಬಂಧಿಸಿದಂತೆ ಆತಿಥ್ಯ/ಅತಿಥಿ ಸತ್ಕಾರದ ಕಲ್ಪನೆಯನ್ನು ಗೌರವಿಸುತ್ತವೆ. ಓರ್ವ ವ್ಯಕ್ತಿಗೆ ಆಶ್ರಯ ನೀಡಲು ಒಪ್ಪಿಕೊಂಡ ಆತಿಥೇಯರು ಆತನ/ಆಕೆಯ ಅತಿಥಿಗೆ ಆಹಾರ ಹಾಗೂ ಆಸರೆ ಮಾತ್ರವಲ್ಲದೇ, ಅವರು ತಮ್ಮ ರಕ್ಷಣೆಯಲ್ಲಿರುವಾಗ ಅವರಿಗೆ ಯಾವುದೇ ತೊಂದರೆಯಾಗದಂತೆ ನೋಡಿಕೊಳ್ಳುವುದೂ ಅವರ ಕರ್ತವ್ಯವಾಗಿರುತ್ತದೆ. ಇದರ ನಿಜ ಜೀವನದ ಉದಾಹರಣೆಯು ಹದಿನೇಳನೇ ಶತಮಾನದ ಆದಿಯ ಸ್ಕಾಟ್‌ಲೆಂಡ್‌ ರಾಷ್ಟ್ರದ ಮೆಕ್‌ಗ್ರೆಗರ್‌ ಕುಲದ ಇತಿಹಾಸದಲ್ಲಿ ಬೇರೂರಿಬಿಟ್ಟಿದೆ. ಲಾ/ಲೇಮಂಟ್‌ ವಂಶದ ಮುಖ್ಯಸ್ಥ ಗ್ಲೆನ್‌ಸ್ಟ್ರೇನಲ್ಲಿನ ಮೆಕ್‌ಗ್ರೆಗರ್‌ ಮುಖ್ಯಸ್ಥನ ಮನೆಗೆ ಬಂದು ತಾನು ಶತ್ರುಗಳಿಂದ ತಪ್ಪಿಸಿಕೊಂಡು ಬಂದಿರುವುದಾಗಿಯೂ ತನಗೆ ಆಶ್ರಯ ನೀಡಬೇಕೆಂದು ಕೇಳಿಕೊಳ್ಳುತ್ತಾನೆ. ಮೆಕ್‌ಗ್ರೆಗರ್‌ ತನ್ನ ಸಹಮುಖ್ಯಸ್ಥನನ್ನು ಏನನ್ನೂ ವಿಚಾರಿಸದೇ ಸ್ವಾಗತಿಸುತ್ತಾನೆ. ಅದೇ ದಿನ ರಾತ್ರಿ, ಮೆಕ್‌ಗ್ರೆಗರ್‌ ಕುಲದ ಸದಸ್ಯರು, ಲಾ/ಲೇಮಂಟ್‌ ಮುಖ್ಯಸ್ಥನು ವಸ್ತುತಃ ತಮ್ಮ ಮಗ ಹಾಗೂ ಉತ್ತರಾಧಿಕಾರಿಯನ್ನು ಹೋರಾಟ/ಜಗಳವೊಂದರಲ್ಲಿ ಕೊಂದಿದ್ದಾನೆ ಎಂದು ಹೇಳುತ್ತಾ ಲಾ/ಲೇಮಂಟ್‌ ಮುಖ್ಯಸ್ಥನನ್ನು ಹುಡುಕಿಕೊಂಡು ಬರುತ್ತಾರೆ. ಆತಿಥ್ಯ/ಅತಿಥಿ ಸತ್ಕಾರದ ಪವಿತ್ರ ನಿಯಮವನ್ನು ಪಾಲಿಸುವುದಕ್ಕಾಗಿ, ಮೆಕ್‌ಗ್ರೆಗರ್‌ ಮುಖ್ಯಸ್ಥ ಲಾ/ಲೇಮಂಟ್‌ನನ್ನು ಅವನ ವಂಶೀಕರ ಕೈಗೊಪ್ಪಿಸಲು ನಿರಾಕರಿಸಿದ್ದುದಲ್ಲದೇ, ಮರುದಿನ ಬೆಳಗ್ಗೆ ಆತನನ್ನು ತಮ್ಮ ಪೂರ್ವಿಕರಿಂದ ಬಂದ ಪ್ರದೇಶಕ್ಕೆ ರಕ್ಷಣೆಗೆ ಕರೆದೊಯ್ಯುತ್ತಾನೆ. ಈ ನಡವಳಿಕೆಯು ಅವರಿಗೆ ನಂತರ ಮೆಕ್‌ಗ್ರೆಗರ್‌‌ರನ್ನು ದೇಶಭ್ರಷ್ಟಗೊಳಿಸಿದಾಗ, ಲಾ/ಲೇಮಂಟ್‌ರು ಅವರಲ್ಲಿ ಅನೇಕರಿಗೆ ಸುರಕ್ಷಿತ ನೆಲೆಯನ್ನು ನೀಡುವ ಮೂಲಕ ಋಣ ಸಂದಾಯವನ್ನು ಮಾಡಿತು.
ಭಾರತದಲ್ಲಿನ ಆತಿಥ್ಯ/ಅತಿಥಿ ಸತ್ಕಾರ
ಭಾರತೀಯ ನಾಗರೀಕತೆಯು ಭೂಮಿಯಲ್ಲಿ ಅತ್ಯಂತ ಪ್ರಾಚೀನವಾದವುಗಳಲ್ಲಿ ಒಂದಾಗಿರುವುದಲ್ಲದೇ, ಇತರೆ ಎಲ್ಲಾ ಸಂಸ್ಕೃತಿಗಳಂತೆ ತನ್ನದೇ ಆದ ಜನಪ್ರಿಯ ಆಖ್ಯಾಯಿಕೆಗಳನ್ನು ಹೊಂದಿದ್ದು ಅವುಗಳಲ್ಲಿ ಸಾಕಷ್ಟು ಆತಿಥ್ಯ/ಅತಿಥಿ ಸತ್ಕಾರದ ವಿಚಾರಗಳನ್ನು ಹೊಂದಿವೆ. ತನ್ನಲ್ಲಿರುವ ಅತ್ಯಲ್ಪ ಚೂರುಪಾರು ಆಹಾರವನ್ನು ಅಭ್ಯಾಗತನೊಂದಿಗೆ ಹಂಚಿಕೊಳ್ಳಲು ಸಿದ್ಧವಾಗುವ ಸರಳವ್ಯಕ್ತಿಯ ಬಗೆಗಿನ ಕಥೆಯಲ್ಲಿ, ನಂತರ ಆ ಅತಿಥಿಯು ಮಾರುವೇಷದಲ್ಲಿರುವ ದೇವತೆಯಾಗಿದ್ದು ಆತನ ಉದಾರಮನೋಭಾವಕ್ಕಾಗಿ ಸಮೃದ್ಧಿಯನ್ನು ದಯಪಾಲಿಸುತ್ತಾನೆ. ತಾನು ನೀಡಲು ಶಕ್ತಳಾಗಿರುವಷ್ಟು ಖಿಚಡಿಯನ್ನು ಹಸಿದವರಿಗೆಲ್ಲರಿಗೂ ನೀಡುವ ಮಹಿಳೆಯೊಬ್ಬಳ ಕಥೆ ಮತ್ತೊಂದು, ಅವಳು ಹಾಗೆ ನೀಡುತ್ತಾ ಅವಳ ಬಳಿ ಇದ್ದ ಆಹಾರವೆಲ್ಲಾ ಖಾಲಿಯಾಗಿ ಕೊನೆಗೆ ತನ್ನ ಪಾಲನ್ನೇ ಕೊನೆಯ ಹಸಿದ ವ್ಯಕ್ತಿಗೆ ನೀಡುತ್ತಾಳೆ. ಆಗ ಮಾರುವೇಷದಲ್ಲಿರುವ ದೇವತೆಯು ಅವಳಿಗೆ ಎಂದೂ ಖಾಲಿಯಾಗದ ಖಿಚಡಿಯ ಪಾತ್ರೆಯನ್ನು ಕರುಣಿಸುತ್ತದೆ. ಬಹುತೇಕ ಭಾರತೀಯ ವಯಸ್ಕರು ಮಕ್ಕಳಾಗಿದ್ದಾಗಿನಿಂದ ಈ ಬಗೆಯ ಕಥೆಗಳನ್ನು ಕೇಳುತ್ತಾ ಬೆಳೆದವರು ಅತಿಥಿಯು ದೇವರು ಎಂಬರ್ಥದ "ಅತಿಥಿ ದೇವೋ ಭವ" ಎಂಬ ತತ್ವದಲ್ಲಿ ನಂಬಿಕೆಯಿಟ್ಟುಕೊಂಡಿರುತ್ತಾರೆ. ಮನೆಯಲ್ಲಿ ಹಾಗೂ ಎಲ್ಲಾ ಸಾಮಾಜಿಕ ಸನ್ನಿವೇಶಗಳಲ್ಲಿ ಅತಿಥಿಗಳ ಬಗೆಗಿನ ದಯಾಪರತೆಯನ್ನು ಹೊಂದುವ ಇದರಿಂದಲೇ ಭಾರತೀಯ ನಡತೆಯು ರೂಪುಗೊಂಡಿದೆ.
ಸಾಂಸ್ಕೃತಿಕ ಮೌಲ್ಯ ಅಥವಾ ರೂಢಿ/ಸಂಪ್ರದಾಯಗಳು
ಸಾಂಸ್ಕೃತಿಕ ರೂಢಿ ಅಥವಾ ಮೌಲ್ಯವಾಗಿ ಆತಿಥ್ಯ/ಅತಿಥಿ ಸತ್ಕಾರವು ವ್ಯಕ್ತಿಗಳು ಅಧ್ಯಯನ ನಡೆಸುವಂತಹಾ ಹಾಗೂ ನಿಬಂಧಗಳನ್ನು ಬರೆಯುವಂತಹಾ ವಿಷಯವಾದ ಸ್ಥಾಪಿತ ಸಮಾಜಶಾಸ್ತ್ರೀಯ ವಿದ್ಯಮಾನವಾಗಿದೆ(ನೋಡಿ ಆಕರಗಳು, ಹಾಗೂ ಆತಿಥ್ಯ/ಅತಿಥಿ ಸತ್ಕಾರ ನೀತಿಸಂಹಿತೆ). ಕೆಲವು ಪ್ರದೇಶಗಳು ಆತಿಥ್ಯ/ಅತಿಥಿ ಸತ್ಕಾರದ ನಿರ್ದಿಷ್ಟ ಶೈಲಿಯನ್ನು ಅನುಸರಿಸಿಕೊಂಡು ರೂಢಮಾದರಿ ಎಂದೆನಿಸಿಕೊಳ್ಳುತ್ತವೆ. ಉದಾಹರಣೆಗಳಲ್ಲಿ ಈ ಕೆಳಗಿನವು ಸೇರಿವೆ:
ಆತಿಥ್ಯ/ಅತಿಥಿ ಸತ್ಕಾರ ನೀತಿಸಂಹಿತೆ
"ಆತಿಥ್ಯ/ಅತಿಥಿ ಸತ್ಕಾರ ನೀತಿಸಂಹಿತೆ" ಎಂಬ ಪದವನ್ನು ಎರಡು ಬೇರೆ ಬೇರೆ ಆದರೂ ಪರಸ್ಪರ ಸಂಬಂಧಿತ ಅಧ್ಯಯನ ಕ್ಷೇತ್ರಗಳನ್ನು ಹೆಸರಿಸಲು ಬಳಸಲಾಗುತ್ತದೆ: ಏನು ಮಾಡಲೇಬೇಕೆಂದು ನಿರೂಪಿಸಬೇಕೆಂದು ವಿಧಿಸುವ ಉದ್ದೇಶದಿಂದ ಏನು ಮಾಡಬೇಕಾಗುತ್ತದೆ ಎಂದು ವಿಧಿಸುವುದಕ್ಕೂ ಮುಂದೆ ಹೋಗುವ ನೀತಿಸಂಹಿತೆಯು; ಆತಿಥ್ಯ/ಅತಿಥಿ ಸತ್ಕಾರ ನೀತಿಸಂಹಿತೆ ಆತಿಥ್ಯ/ಅತಿಥಿ ಸತ್ಕಾರಕ್ಕೆ ಸಂಬಂಧಿಸಿದ ವಿಚಾರಗಳಲ್ಲಿ ಏನು ಮಾಡಬೇಕೆಂದು ವಿಧಿಸುತ್ತದೆ. ಅನೇಕ ಸಂಸ್ಕೃತಿಗಳು ಹಾಗೂ ಸಂಪ್ರದಾಯಗಳಲ್ಲಿ ; ಹಾಗೂ ಇತಿಹಾಸದುದ್ದಕ್ಕೂ ಆತಿಥ್ಯ/ಅತಿಥಿ ಸತ್ಕಾರ ಸಿದ್ಧಾಂತಗಳನ್ನು ಹಾಗೂ ರೂಢಿವ್ಯವಸ್ಥೆಗಳನ್ನು ಆತಿಥ್ಯ/ಅತಿಥಿ ಸತ್ಕಾರದ ಪದ್ಧತಿಗಳು, ಪ್ರಕ್ರಿಯೆಗಳು ಹಾಗೂ ಸಂಬಂಧಗಳ ಪ್ರಮುಖ ವಿಶ್ಲೇಷಣೆಗಳ ಮೂಲಕ ನಿರೂಪಿಸಲಾಗುತ್ತದೆ. ಅಂತಿಮವಾಗಿ, ಆತಿಥ್ಯ/ಅತಿಥಿ ಸತ್ಕಾರ ಸಿದ್ಧಾಂತಗಳನ್ನು ಅನ್ವಯಿಸಲಾಗುತ್ತದಲ್ಲದೇ, ವಾಣಿಜ್ಯಿಕ ಹಾಗೂ ವಾಣಿಜ್ಯಿಕ-ವಲ್ಲದ ಸಜ್ಜಿಕೆಗಳಲ್ಲಿ ಅನುಷ್ಠಾನಗೊಳಿಸಲಾಗುತ್ತದೆ. ನಡತೆಯ ಮಾನಕವಾಗಿ, ಆತಿಥ್ಯ/ಅತಿಥಿ ಸತ್ಕಾರವನ್ನು ವಿವಿಧ ರೀತಿಗಳಲ್ಲಿ ಇತಿಹಾಸದುದ್ದಕ್ಕೂ ಕಾನೂನು, ನಿಯಮಾವಳಿ, ಮೂಲತತ್ವ, ನೀತಿ ಸಂಹಿತೆ, ಕರ್ತವ್ಯ, ಸಂಪನ್ನತೆ, etc. ಪರಿಗಣಿಸಲಾಗುತ್ತದೆ. ಈ ಅನುಶಾಸನಗಳನ್ನು ಅತಿಥಿಗಳು, ಆತಿಥೇಯರು, ನಾಗರೀಕರು, ಹಾಗೂ ಅಪರಿಚಿತ/ಅಭ್ಯಾಗತರುಗಳ ನಡುವಿನ ಅಸ್ಪಷ್ಟ ಸಂಬಂಧವನ್ನು ತೀರ್ಮಾನಿಸುವ ಉದ್ದೇಶದಿಂದ ರಚಿಸಲಾಗುತ್ತದೆ. ಅದರ ಮನುಷ್ಯ ಸಂಸ್ಕೃತಿಗಳ ಪ್ರಾಚೀನ ಮೂಲಗಳು ಹಾಗೂ ಅವುಗಳ ಸರ್ವ ವ್ಯಾಪಕತ್ವ, ಆತಿಥ್ಯ/ಅತಿಥಿ ಸತ್ಕಾರದ ಕಲ್ಪನೆಯು ನೈತಿಕ ತತ್ವಶಾಸ್ತ್ರಜ್ಞರು ಸಾಪೇಕ್ಷವಾಗಿ ಅಲ್ಪ ಪ್ರಾಮುಖ್ಯತೆಯನ್ನು ನೀಡಿದ್ದು, e.g. ಋಜು ವಿಚಾರ, ಪಾಪ, ಸರಿ, ಹಾಗೂ ತಪ್ಪುಗಳಂತಹಾ ಇತರೆ ನೈತಿಕ ಕಲ್ಪನೆಗಳ ಬಗ್ಗೆ ಹೆಚ್ಚಿನ ಗಮನಗಳನ್ನು ನೀಡಿವೆ. ಆದರೂ ಆತಿಥ್ಯ/ಅತಿಥಿ ಸತ್ಕಾರವನ್ನು ನೈತಿಕ ಅನುಶಾಸನವನ್ನಾಗಿ, ಅಥವಾ ನೈತಿಕ ದೃಷ್ಟಿಕೋನವಾಗಿ, ನೈತಿಕ ನಡತೆಗೆ ಇನ್ನೂ ಅನೇಕ ವಿಧಿ ನಿಯಮಗಳಿಗಿನ ಮುಂಚಿನ ಸ್ಥಾನದಲ್ಲಿದೆ: ಪ್ರಾಚೀನ ಮಧ್ಯಪ್ರಾಚ್ಯ, ಗ್ರೀಕ್‌ ಹಾಗೂ ರೋಮನ್‌ ಸಂಸ್ಕೃತಿಗಳಲ್ಲಿ, ಆತಿಥ್ಯ/ಅತಿಥಿ ಸತ್ಕಾರದ ನೀತಿನಿಯಮಗಳು ಅತಿಥಿಗಳು ಹಾಗೂ ಆತಿಥೇಯರುಗಳಿಬ್ಬರಿಂದಲೂ ನಿರ್ದಿಷ್ಟ ವಿಧದ ನಡತೆಗಳನ್ನು ನಿರೀಕ್ಷಿಸುವಂತಹಾ ಕಟ್ಟಳೆಗಳಾಗಿವೆ. ಒಂದು ಉದಾಹರಣೆ: ಅಶ್ವದಳದ ಉನ್ನತ ವ್ಯಕ್ತಿಗಳು ಆಹಾರ ಹಾಗೂ ವಸತಿಯನ್ನು ಕೋರಿದ ಇತರೆ ಯಾವುದೇ ಉನ್ನತ ವ್ಯಕ್ತಿಗಳಿಗೆ ಅದನ್ನು ನೀಡಲೇಬೇಕೆಂದು ಕಟ್ಟಳೆಯಿದೆ. ಅನೇಕ ರೀತಿಗಳಲ್ಲಿ, ಈ ನಡತೆಗಳ ಮೇಲಿನ ಮಾನದಂಡಗಳು ಆತಿಥ್ಯ/ಅತಿಥಿ ಸತ್ಕಾರ ಉದ್ಯಮದಲ್ಲಿ ಕೂಡಾ ತಮ್ಮ ಅಸ್ತಿತ್ವವನ್ನು ಉಳಿಸಿಕೊಂಡಿವೆ, ಪ್ರಾಚೀನ ಕಲ್ಪನೆಗಳ ಮೂಲಕ ಮುಂದುವರಿದು ಪ್ರಸ್ತುತ ಮಾನಕಗಳು ಹಾಗೂ ಪದ್ಧತಿಗಳ ಮೇಲೆ ತಮ್ಮ ಪ್ರಭಾವವನ್ನು ಬೀಡುವುದನ್ನು ಮುಂದುವರೆಸಿಕೊಂಡು ಬಂದಿವೆ.
ಬಳಕೆಯಲ್ಲಿರುವ ಆತಿಥ್ಯ/ಅತಿಥಿ ಸತ್ಕಾರ ನೀತಿಸಂಹಿತೆ ಪದ್ಧತಿಗಳು
ವಾಣಿಜ್ಯಿಕ ಆತಿಥ್ಯ/ಅತಿಥಿ ಸತ್ಕಾರಗಳ ಸನ್ನಿವೇಶಗಳಲ್ಲಿನ ನೀತಿಸಂಹಿತೆ. ಅನ್ವಯಿಕ ನೀತಿಸಂಹಿತೆಯು ನಮ್ಮ ನೈತಿಕ ಸಿದ್ಧಾಂತಗಳು ಹಾಗೂ ವಿವೇಚನೆಗಳ ಅನ್ವಯಿಸುವಿಕೆಗಳ ಅಧ್ಯಯನದ ನೀತಿಸಂಹಿತೆಯ ಒಂದು ಶಾಖೆಯಾಗಿದೆ. ಅನ್ವಯಿಕ ನೀತಿಸಂಹಿತೆಯ ಅನೇಕ ಶಾಖೆಗಳಿವೆ: ಔದ್ಯಮಿಕ ನೀತಿಸಂಹಿತೆ, ವೃತ್ತಿಪರ ನೀತಿಸಂಹಿತೆ, ವೈದ್ಯಕೀಯ ನೀತಿಸಂಹಿತೆ, ಶೈಕ್ಷಣಿಕ ನೀತಿಸಂಹಿತೆ, ಪರಿಸರೀಯ ನೀತಿಸಂಹಿತೆ, ಹಾಗೂ ಮತ್ತಷ್ಟು. ಆತಿಥ್ಯ/ಅತಿಥಿ ಸತ್ಕಾರ ನೀತಿಸಂಹಿತೆಯು ಅನ್ವಯಿಕ ನೀತಿಸಂಹಿತೆಯ ಒಂದು ಶಾಖೆಯಾಗಿದೆ. ಬಳಕೆಯಲ್ಲಿ, ಅನ್ವಯಿಕ ನೀತಿಸಂಹಿತೆಯ ಇತರೆ ಶಾಖೆಗಳಾದ, ಔದ್ಯಮಿಕ ನೀತಿಸಂಹಿತೆ, ಪರಿಸರೀಯ ನೀತಿಸಂಹಿತೆ, ವೃತ್ತಿಪರ ನೀತಿಸಂಹಿತೆ ಹಾಗೂ ಮತ್ತಿತರ ಶಾಖೆಗಳ ವಿಷಯಗಳನ್ನು ಸಂಯೋಜಿಸುತ್ತದೆ. ಉದಾಹರಣೆಗೆ, ಸ್ಥಳೀಯ ಆತಿಥ್ಯ/ಅತಿಥಿ ಸತ್ಕಾರ ಉದ್ಯಮವು ಏಳಿಗೆಗೊಂಡಾಗ, ಸಂಭಾವ್ಯ ನೈತಿಕ ಇಬ್ಬಂದಿತನಗಳು ಹೆಚ್ಚಾಗುತ್ತವೆ: ಉದ್ಯಮ ಪದ್ಧತಿಗಳು ಪರಿಸರದ ಮೇಲೆ ಯಾವ ಪರಿಣಾಮಗಳನ್ನು ಬೀರುತ್ತವೆ? ಆತಿಥೇಯ ಸಮುದಾಯದ ಮೇಲೆ ಅವು ಬೀರಬಹುದಾದ ಪರಿಣಾಮಗಳೇನು? ಸ್ಥಳೀಯ ಆರ್ಥಿಕತೆಯ ಮೇಲೆ ಅವು ಬೀರಬಹುದಾದ ಪರಿಣಾಮಗಳೇನು?; ಪರಸ್ಥಳದವರು, ಪ್ರವಾಸಿಗರು, ಹಾಗೂ ಅತಿಥಿಗಳ ಬಗ್ಗೆ ತಮ್ಮ ಸ್ಥಳೀಯ ಸಮುದಾಯದ ಮೇಲೆ ನಾಗರೀಕರ ದೃಷ್ಟಿಕೋನಗಳೇನು? ಇವು ಅನ್ವಯಿಕ ನೀತಿಸಂಹಿತೆಯ ಒಂದು ಆವೃತ್ತಿಯಾಗಿ ಆತಿಥ್ಯ/ಅತಿಥಿ ಸತ್ಕಾರ ನೀತಿಸಂಹಿತೆಯು ಕೇಳಬಹುದಾದ ಪ್ರಶ್ನೆಗಳಾಗಿವೆ. ಆತಿಥ್ಯ/ಅತಿಥಿ ಸತ್ಕಾರ ಹಾಗೂ ಪ್ರವಾಸೋದ್ಯಮಗಳು ವಿಶ್ವದಲ್ಲೇ ಅತ್ಯಂತ ದೊಡ್ಡ ಸೇವಾ ಉದ್ಯಮವಾಗಿರುವುದರಿಂದ, ಆತಿಥ್ಯ/ಅತಿಥಿ ಸತ್ಕಾರ ಹಾಗೂ ಪ್ರವಾಸೋದ್ಯಮದ ವ್ಯಕ್ತಿಗಳ ಒಳ್ಳೆಯ ಹಾಗೂ ಕೆಟ್ಟ ನಡವಳಿಕೆ ಎರಡಕ್ಕೂ ಹಾಗೂ ಸರಿ ಹಾಗೂ ತಪ್ಪು ಚರ್ಯೆಗಳೆರಡಕ್ಕೂ ಅನೇಕ ಅವಕಾಶಗಳಿವೆ. ಈ ಉದ್ಯಮಗಳಲ್ಲಿನ ನೈತಿಕತೆಯನ್ನು ಸದಾಚಾರ ಸಂಹಿತೆಗಳು, ನೌಕರವರ್ಗದ ಕೈಪಿಡಿಗಳು, ಕೈಗಾರಿಕಾ ಮಾನಕಗಳು (ಅಂತರ್ಗತ ಅಥವಾ ಬಹಿರ್ಗತ ಯಾವುದಾದರೂ) ಹಾಗೂ ಮತ್ತಿತರ ವಿಚಾರಗಳ ಮೇಲೆ ಆಧಾರಿತವಾಗಿರುತ್ತದೆ. ವಿಶ್ವ ಪ್ರವಾಸೋದ್ಯಮ ಸಂಸ್ಥೆಯು ಉದ್ಯಮ-ವ್ಯಾಪ್ತಿಯ ನೀತಿಸಂಹಿತೆಯನ್ನು ರೂಪಿಸಲು ಪ್ರಸ್ತಾಪಿಸಿರುವುದಾದರೂ, ಪ್ರಸ್ತುತ ಆತಿಥ್ಯ/ಅತಿಥಿ ಸತ್ಕಾರ ಉದ್ಯಮಕ್ಕೆ ಸಾರ್ವತ್ರಿಕ ನೀತಿಸಂಹಿತೆ ಎಂಬುದಿಲ್ಲ. ವಾಣಿಜ್ಯಿಕ ಆತಿಥ್ಯ/ಅತಿಥಿ ಸತ್ಕಾರ ಸನ್ನಿವೇಶಗಳಲ್ಲಿ ನೀತಿಸಂಹಿತೆಯ ಕುರಿತು ಅನೇಕ ಪಠ್ಯಪುಸ್ತಕಗಳನ್ನು ಇತ್ತೀಚೆಗೆ ಪ್ರಕಟಿಸಲಾಗಿರುವುದಲ್ಲದೇ, ಪ್ರಸ್ತುತವಾಗಿ ಆತಿಥ್ಯ/ಅತಿಥಿ ಸತ್ಕಾರ ಶಿಕ್ಷಣ ಕೋರ್ಸ್‌ಗಳಲ್ಲಿ ಅವುಗಳನ್ನು ಬಳಸಲಾಗುತ್ತಿದೆ.
ಆರ್ಮೊನಿಕ
ಆರ್ಮೊನಿಕಇದೊಂದು ಸಂಗೀತವಾದ್ಯ. ಇದಕ್ಕಿರುವ ಗಾಜಿನ ಅಥವಾ ಲೋಹದ ಕೊಳವೆಗಳ ಮೇಲೆ ಒದ್ದೆ ಬೆರಳನ್ನು ಆಡಿಸಿದಾಗ ಉಂಟಾಗುವ ಘರ್ಷಣೆ ಯಿಂದಾಗಿ ಶಬ್ದೋತ್ಪತ್ತಿಯಾಗುತ್ತದೆ. ಬಹಳ ಹಿಂದಿನ ಕಾಲದಿಂದಲೇ ಪೌರಸ್ತ್ಯ ದೇಶಗಳಲ್ಲಿ ಮತ್ತು ೧೫ನೆಯ ಶತಮಾನದಿಂದ ಯುರೋಪಿನಲ್ಲಿ ಈ ವಾದ್ಯದ ಪರಿಚಯ ಸಾಕಷ್ಟಿತ್ತು. ಜರ್ಮನಿಯ ಖ್ಯಾತ ಸಂಗೀತಕೃತಿಕಾರ ಗ್ಲೂಕ್ ತನ್ನ ಲಂಡನ್ನಿನ ಭೇಟಿಯ ಸಮಯದಲ್ಲಿ (೧೭೪೫) ಈ ವಾದ್ಯವನ್ನು ನುಡಿಸಿದ. ಆಸ್ಟ್ರಿಯದ ಖ್ಯಾತ ಸಂಗೀತಕೃತಿಕಾರ ಮೊಜಾರ್ಟ್ ಈ ವಾದ್ಯವೂ ಸೇರಿದಂತೆ ಅಳವಡಿಸಿದ ಗೀತೆ (ಪಂಚಮೇಳ, ಕ್ವಿಂಟೆಟ್) ಒಂದನ್ನು ಸೂಚಿಸಿದ. ಅನಂತರ ಕೀಲಿಮಣೆಯನ್ನುಳ್ಳ ಈ ವಾದ್ಯದ ಮತ್ತೊಂದು ಬಗೆ ಬಂತು. ಬೆಂಜಮಿನ್ ಫ್ರ್ಯಾಂಕ್ಲಿನ್ ಸುಧಾರಣೆ ಮಾಡಿದ ಗಾಜಿನ ವಾದ್ಯಗಳ ಗುಂಪಿಗೆ ಇದು ಸೇರಿದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಸಂಗೀತ ವಾದ್ಯಗಳು